cyanic-selkie/wikianc huggingface dataset:
പുണ്ടി നരസിംഹൻ രംഗരാജൻ
ഒരു ഇന്ത്യൻ ബയോകെമിസ്റ്റ്, വൈറോളജിസ്റ്റ്, ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിന്റെ ബയോകെമിസ്ട്രി വിഭാഗം പ്രൊഫസർ എന്നീ സ്ഥാനങ്ങൾ വഹിക്കുന്ന ആളാണ് പുണ്ടി നരസിംഹൻ രംഗരാജൻ (ജനനം: 15 ഏപ്രിൽ 1963). പ്രൊഫ. രംഗരാജൻ നിലവിൽ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ബയോകെമിസ്ട്രി വിഭാഗം ചെയർമാനാണ്. യൂക്കറിയോട്ടിക് ജീൻ എക്സ്പ്രഷനെക്കുറിച്ചുള്ള ഗവേഷണത്തിന് പേരുകേട്ട രംഗരാജൻ മൂന്ന് പ്രധാന ഇന്ത്യൻ സയൻസ് അക്കാദമികളിൽ നിന്നും തിരഞ്ഞെടുക്കപ്പെട്ട ഒരാളാണ്. നാഷണൽ അക്കാദമി ഓഫ് സയൻസസ്, ഇന്ത്യ, ഇന്ത്യൻ അക്കാദമി ഓഫ് സയൻസസ്, ഇന്ത്യൻ നാഷണൽ സയൻസ് അക്കാദമി. ശാസ്ത്ര ഗവേഷണത്തിനായുള്ള ഇന്ത്യാ ഗവൺമെന്റിന്റെ പരമോന്നത ഏജൻസിയായ കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാസ്ത്ര സാങ്കേതിക വിദ്യയ്ക്കുള്ള ശാന്തി സ്വരൂപ് ഭട്നഗർ സമ്മാനം നൽകി, 2007 ൽ മെഡിക്കൽ സയൻസസിന് നൽകിയ സംഭാവനകൾക്കുള്ള ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നാണിത്.
ജീവചരിത്രം
രംഗരാജന്റെ കൃതികൾ മറ്റ് ശാസ്ത്രജ്ഞരുടെ ഗവേഷണത്തെ ആകർഷിച്ചിട്ടുണ്ട് യൂക്കറിയോട്ടുകളിലെ ജീൻ നിയന്ത്രണത്തെക്കുറിച്ചുള്ള പ്രഭാഷണം: ഐഐടി മദ്രാസിലെ പൊതുവായ ട്രാൻസ്ക്രിപ്ഷൻ ഘടകങ്ങളിലെ വൈവിധ്യം, മെത്തിലോട്രോഫിക്ക് യീസ്റ്റിലെ ട്രാൻസ്ക്രിപ്ഷൻ ഇടപെടലിനെക്കുറിച്ചുള്ള പ്രഭാഷണം എന്നിവ ഉൾപ്പെടെ ക്ഷണിക്കപ്പെട്ട പ്രസംഗങ്ങളും മുഖ്യ പ്രഭാഷണങ്ങളും അദ്ദേഹം നടത്തി., 2012 ഒക്ടോബറിൽ തിരുവനന്തപുരത്തെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് എഡ്യൂക്കേഷൻ ആൻഡ് റിസർച്ചിലെ പിച്ചിയ പാസ്റ്റോറിസ്. 2011 ൽ മധുര കാമരാജ് യൂണിവേഴ്സിറ്റി സംഘടിപ്പിച്ച സമീപകാല ടെക്നോളജീസ് ഓഫ് ഹെൽത്ത് ആൻഡ് ഡിസീസ് (ബിഎച്ച്ഡി -2011) എന്ന പ്രഭാഷണ ശില്പശാലയുടെ കോ-കൺവീനറായിരുന്നു അദ്ദേഹം. യൂക്കറിയോട്ടിക് ജീൻ എക്സ്പ്രഷനെക്കുറിച്ച് ഓപ്പൺ കോഴ്സുകൾ നടത്തുന്നതിൽ അദ്ദേഹം പങ്കാളിയായിരുന്നു.
രംഗരാജൻ രാധയെ വിവാഹം കഴിച്ചു. ദമ്പതികൾക്ക് കാർത്തിക്, മേഘന എന്നീ രണ്ട് മക്കളുണ്ട്. ബെംഗളൂരുവിലെ രാജാജിനഗറിലാണ് കുടുംബം താമസിക്കുന്നത്.
അവാർഡുകളും ബഹുമതികളും
2001 ൽ ബയോടെക്നോളജി വകുപ്പിന്റെ കരിയർ ഡവലപ്മെന്റിനുള്ള ദേശീയ ബയോസയൻസ് അവാർഡ് രംഗരാജന് ലഭിച്ചു. നാഷണൽ അക്കാദമി ഓഫ് സയൻസസ് 2002 ൽ അദ്ദേഹത്തെ ഒരു ഫെലോ ആയി തിരഞ്ഞെടുത്തു. കൗൺസിൽ ഓഫ് സയന്റിഫിക് ആൻഡ് ഇൻഡസ്ട്രിയൽ റിസർച്ച് അദ്ദേഹത്തിന് ശാന്തി സ്വരൂപ് ഭട്നഗർ നൽകി 2007 ലെ ഏറ്റവും ഉയർന്ന ഇന്ത്യൻ സയൻസ് അവാർഡുകളിലൊന്നായ സമ്മാനം. ഇന്ത്യൻ അക്കാദമി ഓഫ് സയൻസസ് അതേ വർഷം തന്നെ അദ്ദേഹത്തെ ഒരു ഫെലോ ആയി തിരഞ്ഞെടുത്തു കൂടാതെ 2017 ൽ ഇന്ത്യൻ നാഷണൽ സയൻസ് അക്കാദമിയുടെ തിരഞ്ഞെടുക്കപ്പെട്ട ഫെലോ ആയി.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ് അദ്ധ്യാപകർ വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ വർഗ്ഗം:1963-ൽ ജനിച്ചവർ
ഡിജിറ്റൽ ലൈബ്രറി
ഡിജിറ്റൽ രൂപത്തിൽ വിവരങ്ങൾ സൂക്ഷിക്കുന്ന ഗ്രന്ഥശാലകളെയാണ് ഡിജിറ്റൽ ലൈബ്രറി എന്നു വിളിക്കുന്നത്. പരമ്പരാഗത ഗ്രന്ഥശാലകളെ അപേക്ഷിച്ച് ഡിജിറ്റൽ ലൈബ്രറികളിലെ വിവരങ്ങൾ കാലദേശഭേദമന്യേ ഒന്നിലധികം ആളുകൾക്ക് ഉപയോഗപ്പെടുത്താൻ കഴിയും. നമുക്കാവശ്യമായ വിവരങ്ങൾ എളുപ്പത്തിൽ കണ്ടെത്താൻ കഴിയുന്നു, വിവരങ്ങൾ സൂക്ഷിക്കാൻ വളരെക്കുറച്ച് സ്ഥലം മതിയാകും, കൂടുതൽ കാലം ഉപയോഗിക്കാൻ കഴിയും, കൂടുതൽ വ്യക്തതയോടെ പ്രമാണങ്ങളും ചിത്രങ്ങളും സൂക്ഷിക്കാൻ കഴിയും എന്നിവ ഡിജിറ്റൽ ലൈബ്രറികളുടെ പ്രധാന മേന്മകളാണ്.‍ ഡിജിറ്റൽ ലൈബ്രറികൾ കടലാസുകളുടെ ഉപയോഗം വലിയതോതിൽ കുറക്കുന്നതിനാൽ അവയെ പ്രകൃതിസൗഹൃദമായി കണക്കാക്കാം. ഡിജിറ്റൽ സാങ്കേതികവിദ്യ പ്രയോജനപ്പെടുത്തി പ്രവർത്തിക്കുന്ന ലൈബ്രറി. കംപ്യൂട്ടറുകളിൽ സംഭരിക്കപ്പെടുന്ന വിവരം നെറ്റ് വർക്കുകൾവഴി ഉപഭോക്താവിനു ലഭിക്കുന്ന സംവിധാനമാണിത്. വിവരസാങ്കേതികവിദ്യാരംഗത്തെ അഭൂതപൂർവമായ നേട്ടങ്ങളുടെ ഫലമായാണ് ഡിജിറ്റൽ ലൈബ്രറി എന്ന സങ്കല്പം യാഥാർഥ്യമായിത്തീർന്നത്. വരും തലമുറയ്ക്കുവേണ്ടി വിവരങ്ങൾ അച്ചടിച്ചു സൂക്ഷിക്കുന്ന പഴയ സമ്പ്രദായത്തിൽ നിന്നും വ്യത്യസ്തമായി വിവിധ രീതിയിലുള്ള ഇലക്ട്രോണിക് മാധ്യമങ്ങളിൽ ശേഖരിച്ചു സൂക്ഷിക്കേണ്ട വിവരങ്ങൾ സഞ്ചയിക്കുകയാണ് ഇതിൽ ചെയ്യുന്നത്. ഇതിനായി സ്റ്റോറേജ് ഏരിയ നെറ്റ് വർക്ക് (SAN), നെറ്റ് വർക്ക് സ്റ്റോറേജ് യൂണിറ്റുകൾ (NSU) തുടങ്ങിയ ഡേറ്റാ സംഭരണ സാങ്കേതികവിദ്യകൾ പ്രയോജനപ്പെടുത്തുന്നു. ഒട്ടേറെ വിവരങ്ങൾ ഇലക്ട്രോണിക് ശേഖര മാധ്യമങ്ങളിൽ സൂക്ഷിച്ച് സംഭരിക്കാനും ആവശ്യമുള്ളപ്പോൾ യഥോചിതം വളരെ വേഗം വിതരണം ചെയ്യാനും ഈ സംവിധാനം അത്യന്തം പ്രയോജനപ്രദമാണ്.
ചരിത്രം
സാമ്പ്രദായികരീതിയിലുള്ള ഗ്രന്ഥശാലകൾക്കുപകരം ആധുനിക സജ്ജീകരണങ്ങളും സാങ്കേതികവിദ്യയും ഉപയോഗിച്ചു പ്രാവർത്തികമാക്കാവുന്ന ഒരു ലൈബ്രറി സംവിധാനത്തെക്കുറിച്ച് ആദ്യമായി പരാമർശിച്ചു കാണുന്നത് 'സയൻസ് ഫിക്ഷൻ' എന്ന പേരിലറിയപ്പെടുന്ന ശാസ്ത്ര നോവലുകളിലാണ്. വി. ബുഷ് ('അസ് വി മെ തിങ്ക്', ദി അത് ലാന്റിക് മന്ത്ലി, 176 (1), പേ. 101-8, 1945), ജെ. സി. ആർ. ലിക്ക്ലിഡെർ ('ലൈബ്രറീസ് ഒഫ് ദ് ഫ്യൂച്ചെർ', കേംബ്രിഡ്ജ് (മസാച്യുസെറ്റ്സ്), എം.ഐ.ടി. പ്രസ്, 1965) തുടങ്ങിയവർ ഹൈപ്പെർടെക്സ്റ്റ്, ഹൈപ്പെർലിങ്ക് , നെറ്റ് വർക്കിങ് എന്നിവ ഉപയോഗിച്ച് ക്രമീകരിക്കുന്ന വിവരം യഥാസൗകര്യം ഉപയോക്താവിന് ലഭ്യമാക്കാനുള്ള സംവിധാനത്തിന്റെ പ്രയോജനം മനസ്സിലാക്കി, അത്തരത്തിലൊരു ക്രമീകരണത്തിന്റെ ആവശ്യകതയെക്കുറിച്ച് ലേഖനങ്ങൾ 1960-കളിൽ പ്രസിദ്ധീകരിച്ചു തുടങ്ങിയിരുന്നു. ഇതിനെത്തുടർന്ന് 1970-ൽ യു. എസ്സിലെ ഇല്ലിനോയി സർവകലാശാലയിലെ മൈക്കെൽ മിച്ചെൽ ഹർട്ട് ആണ് പ്രഥമ ഡിജിറ്റൽ ലൈബ്രറിക്ക് രൂപം നൽകിയത്.
1970-കളിൽ പേഴ്സണൽ കംപ്യൂട്ടറുകളുടെ ആവിർഭാവത്തിനു മുൻപ് ടൈംഷെയറിങ് രീതിയിൽ മെയിൻഫ്രെയിം കംപ്യൂട്ടറുകളിലാണ് ഉപയോക്താക്കൾ തങ്ങൾക്കാവശ്യമുള്ള പ്രോഗ്രാമുകൾ പ്രക്രിയാവിധേയം (processing) ആക്കിയിരുന്നത്. ഓരോ ഉപയോക്താവിനും നിജപ്പെടുത്തുന്ന സമയം നിശ്ചിത തുക മുടക്കി ഉപയോഗിക്കാവുന്ന രീതിയിലായിരുന്നു ടൈംഷെയറിങ് പ്രാവർത്തികമാക്കിയിരുന്നത്. ഇത്തരം സാഹചര്യത്തിലാണ് ഇല്ലിനോയി സർവകലാശാലയുടെ സഹായസഹകരണങ്ങളോടെ ലോകത്തിലെ പ്രഥമ ഡിജിറ്റൽ ലൈബ്രറിക്ക് ഹർട്ട് 1971-ൽ രൂപം നൽകിയത്. ഇദ്ദേഹം ടൈപ്പ് ചെയ്തു രൂപം നൽകിയ ആദ്യത്തെ ഇലക്ട്രോണിക് പുസ്തകമാണ് ദി യു. എസ്. ഡിക്ളറേഷൻ ഒഫ് ഇൻഡിപ്പെൻഡെൻസ്. ഈ സംരംഭത്തിന് 'പ്രോജക്റ്റ് ഗുട്ടെൻബെർഗ്' എന്ന പേരും നൽകുകയുണ്ടായി. 6,000-ലേറെ പുസ്തകങ്ങളുടെ ഇലക്ട്രോണിക് പതിപ്പുകൾ ഗുട്ടൻബെർഗ് ഡിജിറ്റൽ ലൈബ്രറി ആവശ്യക്കാർക്ക് ഇന്റർനെറ്റിലൂടെ ഇപ്പോൾ (2003-ൽ) ലഭ്യമാക്കുന്നുണ്ട്. 1992-ൽ യാദൃച്ഛികമായി രൂപംകൊണ്ട ഒരാശയമാണ് 'ജേർണൽ സ്റ്റോറേജ് പ്രോജക്റ്റ്' എന്ന പേരിലറിയപ്പെടുന്ന JSTOR ഡിജിറ്റൽ ലൈബ്രറി. മെലെൻ ഫൗണ്ടേഷന്റെ സാമ്പത്തിക സഹായത്തോടെ 1995-ൽ മിഷിഗൻ സർവകലാശാലയിൽ ലാഭേച്ഛ കൂടാതെ പ്രവർത്തിക്കൂന്ന രീതിയിൽ JSTOR സ്ഥാപിക്കപ്പെട്ടു. 1991-93 കാലയളവിൽ 'ഡിജിറ്റൽ ലൈബ്രറി' എന്ന സംജ്ഞയ്ക്കു വേണ്ടത്ര അംഗീകാരവും ലഭിച്ചു. തുടർന്ന് പൊതുആവശ്യങ്ങൾക്കായുള്ള ലൈബ്രറികൾ, ഡേറ്റാബേസുകൾ, നെറ്റ് വർക്കുകൾ എന്നിവയ്ക്ക് സഹായമെന്നോണം യു.എസ്. ഫെഡറൽ സംസ്ഥാനങ്ങളെ കേന്ദ്രമാക്കി പ്രവർത്തിക്കുന്ന നിരവധി ഇലക്ട്രോണിക് ലൈബ്രറികൾ സ്ഥാപിക്കാനായി. 1993-ൽ യു. എസ്സിൽ ഇലക്ട്രോണിക് ലൈബ്രറി നിയമം (.626) പാസാക്കപ്പെട്ടു.
1994-ൽ യു. എസ്സിൽ ഡിജിറ്റൽ ലൈബ്രറി പ്രോഗ്രാമിന് തുടക്കം കുറിച്ചു. 60 ദശലക്ഷം ഡോളർ നീക്കിവയ്ക്കപ്പെട്ട പ്രസ്തുത പദ്ധതിയിലൂടെ കോൺഗ്രസ് ലൈബ്രറിയിലെ 200 ഗ്രന്ഥശേഖരങ്ങളേയും (ഏകദേശം അഞ്ച് ദശലക്ഷം ഇനങ്ങൾ) 2000-മാണ്ടോടെ ഡിജിറ്റൽ രൂപത്തിലാക്കാൻ ലക്ഷ്യമിട്ടു. ഇതേവർഷം തന്നെ യു. എസ്സിലെ നാഷണൽ സയൻസ് ഫൗണ്ടേഷൻ, ഡർപ (ഡിഫൻസ് അഡ്വാൻസ്ഡ് റീസേർച്ച് പ്രോജക്റ്റ്സ് ഏജൻസി), നാസാ എന്നീ സംഘടനങ്ങളുടെ സഹകരണത്തോടെ 'ഡിജിറ്റൽ ലൈബ്രറീസ് ഇനിഷ്യേറ്റീവ്' (DLI) എന്ന ചതുർവത്സര പദ്ധതിക്ക് രൂപംനൽകി. കാർനീഗി മെലൺ സർവകലാശാലയിലെ ഡിജിറ്റൽ വിഡിയൊ ലൈബ്രറി, ഇല്ലിനോയി സർവകലാശാലയിലെ എൻജിനീയറിങ് ശാസ്ത്രങ്ങൾക്ക് മുൻഗണന നൽകുന്ന ഡിജിറ്റൽ ലൈബ്രറി, മിഷിഗൻ സർവകലാശാലയിലെ ഭൗമശാസ്ത്രത്തിനും ബഹിരാകാശശാസ്ത്രത്തിനും പ്രാധാന്യം നൽകുന്ന ഡിജിറ്റൽ ലൈബ്രറി എന്നിവയെക്കൂടി ഉൾപ്പെടുത്തിക്കൊണ്ട് യു. എസ്സിലെ ഗ്രന്ഥശാലകൾ, വാർത്താവിനിമയ കോർപ്പറേഷനുകൾ, പുസ്തക പ്രസാധകർ, സർവകലാശാലകൾ എന്നിവ ചേർന്ന് നടത്തുന്ന കൂട്ടായ പ്രവർത്തനങ്ങൾക്ക് ഇതു വഴിയൊരുക്കി.
നിർമ്മാണം
ഒപ്റ്റിക്കൽ സ്കാനർ, ഡിജിറ്റൈസർ തുടങ്ങിയ ഇലക്ട്രോണിക് ഉപകരണങ്ങൾ വഴി പുസ്തകങ്ങൾ, ജേർണലുകൾ, ഇതര മാധ്യമങ്ങളിലെ വിവരങ്ങൾ, ചിത്രങ്ങൾ, അൽഗോരിഥങ്ങൾ, കംപ്യൂട്ടർ പ്രോഗ്രാമുകൾ, തൽസമയ ഡേറ്റകൾ എന്നിവയെല്ലാം ഡിജിറ്റൽ രൂപത്തിലേക്ക് പരിവർത്തനം ചെയ്ത് അനുയോജ്യമായ SAN,NSU മാധ്യമങ്ങളിൽ സംഭരിച്ചുവയ്ക്കപ്പെടുന്നു. ഒരിക്കൽ ക്രമീകരിക്കപ്പെട്ട ഡിജിറ്റൽ ഡോക്കുമെന്റിലെ ഉള്ളടക്കത്തെ ഉപയോക്താവിന് ഏതു രീതിയിലും ക്രമീകരിച്ച് പ്രദർശിപ്പിച്ച് വായിക്കാനാവും. ഇലക്ട്രോണിക് ബുക്കിലെ വിവരങ്ങൾ പുസ്തകത്തിലെ പേജ് രൂപത്തിൽ മോണിറ്റർ സ്ക്രീനിൽ പ്രദർശിപ്പിക്കാനും അവയെ കംപ്യൂട്ടറിലെ ഫയൽ ആയി രൂപാന്തരപ്പെടുത്തി ഉപയോക്താവിന് ഡോക്കുമെന്റ് മാതൃകയിൽ ലഭ്യമാക്കാനും ഇതു സഹായകമാകുന്നു. പഴയ ഡോക്കുമെന്റിനെ എഡിറ്റു ചെയ്ത് പുതിയവ തയ്യാറാക്കാനും നിശ്ചിത കീവേഡ് (keyword) കണ്ടുപിടിക്കാനുള്ള സേർച്ചിങ് നടത്താനും ഫയൽ രീതിയിലുള്ള പ്രവർത്തനം ആവശ്യമാണ്. ഡോക്കുമെന്റിലെ നിശ്ചിത പദങ്ങളുടേയും ഭാഗങ്ങളുടേയും വിശദീകരണത്തിനായി ഉപയോക്താവിന്റെ ശ്രദ്ധയെ ഡോക്കുമെന്റിൽ ഒരിടത്തു നിന്നു മറ്റൊരിടത്തേക്കോ മറ്റൊരു ഡോക്കുമെന്റിലേക്കോ തിരിച്ചുവിടാനായി ഹൈപ്പെർടെക്സ്റ്റ്, ഹൈപ്പെർലിങ്ക് സങ്കേതങ്ങൾ ക്രമീകരിച്ചിരിക്കുന്നു.
ഇത്തരത്തിൽ ഡേറ്റ മുഴുവനും ഡിജിറ്റൽ രൂപത്തിൽ ചിട്ടപ്പെടുത്തുന്നതോടൊപ്പം കാറ്റലോഗും ഡിജിറ്റൽ രീതിയിൽ ക്രമപ്പെടുത്തുന്നു. ഇതുകൊണ്ട് ഡിജിറ്റൽ ലൈബ്രറിയുമായി ഇന്റർനെറ്റിലൂടെയോ ഇതര നെറ്റ് വർക്ക് സംവിധാനത്തിലൂടെയോ ഉപയോക്താവ് ബന്ധപ്പെടുമ്പോൾ അയാൾക്ക് കാറ്റലോഗും വിവര ഡേറ്റയും ഒരേ തരത്തിൽ ഉപയോഗിക്കാൻ കഴിയുന്നു. കാറ്റലോഗ് നോക്കി തനിക്ക് ആവശ്യമുള്ള ഡോക്കുമെന്റ്/ഇലക്ട്രോണിക് പുസ്തകം തിരഞ്ഞെടുത്തശേഷം പ്രസ്തുത പേജോ താൻ കാണാനാഗ്രഹിക്കുന്ന ടെക്സ്റ്റ്/ചിത്രം ഗ്രാഫിക്സ് എന്നിവയോ യഥാക്രമം ഇലക്ട്രോണിക് ബുക്ക് റീഡറിലോ ടെർമിനൽ സ്ക്രീനിലോ പ്രദർശിപ്പിക്കുന്നു.
പ്രവർത്തനം
ഉപയോക്താവ് വിവരങ്ങൾ ലഭ്യമാക്കാൻ ആവശ്യപ്പെടുന്നത് ക്വറി(query)കളിലൂടെയാണ്. കഴിഞ്ഞ ഒരുവർഷത്തിനുള്ളിൽ ദ് ടൈംസ് (ലണ്ടൻ) പത്രത്തിൽ പ്രസിദ്ധീകരിച്ച ഒരു ശാസ്ത്രജ്ഞന്റെ ചിത്രം, ഒരു ചലച്ചിത്രത്തിലെ ഒരു പ്രത്യേക ഷോട്ട്, നിർദിഷ്ട ഗാനം തുടങ്ങി ഡേറ്റാബേസിൽ സജ്ജീകരിക്കപ്പെട്ടിട്ടുള്ള ഏതു വിഷയത്തെ സംബന്ധിച്ചും ക്വറികൾ രൂപാന്തരപ്പെടുത്താവുന്നതാണ്. ഇതിന് ഡിജിറ്റൽ ലൈബ്രറിയിലെ കീവേഡ് സംവിധാനം പ്രയോജനകരമാണ്. ശാസ്ത്ര വിഷയങ്ങൾക്ക് മുൻതൂക്കം നൽകുന്ന ഡിജിറ്റൽ ലൈബ്രറികളിലെ 'സെമാന്റിക് ഇൻഡക്സ്' സംവിധാനം മറ്റൊരു ഗുണമേന്മയാണ്. സമാനമായ അർഥം വഹിക്കുന്ന കീവേഡുകളെ ഒന്നിച്ചു ക്രമപ്പെടുത്തുന്ന രീതിയാണിത്. സമാന പദങ്ങളുള്ള ഡോക്കുമെന്റുകളിൽ ഉപയോക്താവിന് ആവശ്യമുള്ള വിവരങ്ങൾ അടങ്ങിയിരിക്കാറുണ്ട്. സേർച്ചിലൂടെ ഇവകൂടി ലഭ്യമാക്കാൻ സെമാന്റിക് ഇൻഡക്സ് സഹായിക്കുന്നു.
ഡേറ്റാബേസിലെ ഓരോ ഡോക്കുമെന്റിനേയും 10-15 കീവേഡുകളെ അടിസ്ഥാനമാക്കി വർഗീകരിച്ച് ആദ്യമായി ഡോക്കുമെന്റിന്റെ പ്രധാന വിഷയം കണ്ടെത്തുന്നു. തുടർന്ന് ഒന്നിച്ചു വരാറുള്ള കീവേഡുകൾ ഏതെല്ലാമാണെന്ന് ഒരു സൂപ്പർകംപ്യൂട്ടറിന്റെ സഹായത്തോടെ കണ്ടുപിടിക്കുന്നു. ഇതിനുശേഷം ഇത്തരത്തിലുള്ള കീവേഡ് സമൂഹങ്ങളെ ആസ്പദമാക്കി സെമാന്റിക് ഇൻഡക്സിന് രൂപംനൽകുന്നു.
സാധാരണ ലൈബ്രറികളിലെപ്പോലെ ഡിജിറ്റൽ ലൈബ്രറിയിൽ വിവിധ തരം മാധ്യമങ്ങളിലെ ഡേറ്റ സംഭരിച്ചു വയ്ക്കാം. ഒരുദാഹരണം: സാന്റാ ബാർബറായിലുള്ള കാലിഫോർണിയ സർവകലാശാലയിലെ അലക്സാൻഡ്രിയ ഡിജിറ്റൽ ലൈബ്രറിയിൽ ഭൂപടങ്ങൾ, ഉപഗ്രഹ ചിത്രങ്ങൾ, ഭൂകമ്പ സംബന്ധമായ ഡേറ്റ, സ്പേസ് ഷട്ടിലിലൂടെ ലഭ്യമാകുന്ന വർണചിത്രങ്ങൾ തുടങ്ങിയവ സംഭരിച്ചുവയ്ക്കപ്പെട്ടിരിക്കുന്നു. ഇന്റർനെറ്റിലൂടെ ഉപയോക്താകൾക്ക് ഇവയെ നോക്കിക്കാണാൻ സാധിക്കുന്നു.
പൊതുവിഷയങ്ങളെ കൂടാതെ നിർദിഷ്ട വിഷയത്തിൽ മാത്രം ശ്രദ്ധ കേന്ദ്രീകരിക്കുന്ന ഡിജിറ്റൽ ലൈബ്രറികളും ഇന്നു നിലവിലുണ്ട്. വില്യം ഷെയ്ക്സ്പിയറുടെ കൃതികൾക്കായി വാഷിങ്ടൺ ഡിസിയിൽ ക്രമപ്പെടുത്തിയ ഫോൾജെർ ഷെയ്ക്സ്പിയർ ലൈബ്രറി ഈ സമ്പ്രദായത്തിന് നല്ലൊരുദാഹരണമാണ്.
സവിശേഷതകൾ.
ഏറ്റവും പുതിയ വിവരങ്ങൾ ദ്രുതഗതിയിൽ ലഭ്യമാക്കാനുള്ള സൗകര്യം, അന്ധന്മാർക്ക് ആവശ്യമായ വിവരങ്ങൾ അടങ്ങിയ ഡിജിറ്റൽ ഡോക്കുമെന്റുകൾ കംപ്യൂട്ടറൈസ്ഡ് സ്പീച്ച് സിന്തസൈസറുകളിലൂടെ സ്വചാലിത രീതിയിൽ വായിച്ചു കേൾപ്പിക്കാനുള്ള സംവിധാനം എന്നിവ ഡിജിറ്റൽ ലൈബ്രറികളുടെ ഗുണമേന്മകളായിപ്പറയാം. ഇന്റർനെറ്റ്, ഇൻട്രാനെറ്റ് സൗകര്യത്തിലൂടെ ആഗോള ലൈബ്രറി എന്ന സങ്കല്പത്തിന് രൂപംനൽകാനും ഡിജിറ്റൽ ലൈബ്രറികൾക്കു കഴിയും. പുതിയ വ്യവസായ സംരംഭങ്ങൾ ആരംഭിക്കാനും ഡിജിറ്റൽ ലൈബ്രറികൾ ഇടയാക്കിയിട്ടുണ്ട്. വെബ് പേജുകളിലെ പരസ്യങ്ങൾ ഇതിനുദാഹരണമായി പറയാം.
ഡിജിറ്റൽ ലൈബ്രറികൾ നിയമപരവും സാമുദായികവും സാമ്പത്തികവുമായ പല പ്രശ്നങ്ങളും സൃഷ്ടിക്കുന്നുണ്ട്. ഇവയിൽ ഏറ്റവും ശ്രദ്ധേയമായത് പകർപ്പവകാശവുമായി ബന്ധപ്പെട്ടവയാണ്. ഒരു ഡിജിറ്റൽ ഡോക്കുമെന്റിന്റെ എത്ര പകർപ്പുകൾ വേണമെങ്കിലും വളരെ വേഗം തയ്യാറാക്കാമെന്നതിനാൽ ഒരേ ഡോക്കുമെന്റിനെ പലർക്കും ഒരേ സമയം തന്നെ വീക്ഷിക്കാൻ സാധിക്കുന്നു. സാധാരണ പുസ്തകങ്ങളുടെ രചയിതാവിന് നൽകുന്നതുപോലെ ഡിജിറ്റൽ ഡോക്കുമെന്റിന്റെ ഉടമയ്ക്കുള്ള റോയൽറ്റി നൽകാൻ ഉപകരിക്കുന്ന നിയമവ്യവസ്ഥകളൊന്നും തന്നെ കാര്യക്ഷമമായി ആസൂത്രണം ചെയ്യപ്പെട്ടിട്ടില്ല. അതുപോലെ ഡിജിറ്റൽ ഡോക്കുമെന്റുകളെ വളരെ വേഗം എഡിറ്റു ചെയ്ത് മാറ്റാനാവുമെന്നതുകൊണ്ട് ഒരു ഡിജിറ്റൽ ഡോക്കുമെന്റിന്റെ സത്യാവസ്ഥവിലയിരുത്താനും പ്രയാസമാണ്.
ലൈബ്രറിയിലെ ഡേറ്റാബേസിൽ ഡിജിറ്റൽ രീതിയിൽ വിവരം ശേഖരിക്കാനുള്ള വിഭവശേഷി ലഭ്യമാക്കുന്നതാണ് മറ്റൊരു പ്രശ്നം. മിക്ക ലൈബ്രറികൾക്കും ഇതിനാവശ്യമായ പണം കണ്ടെത്താനാവില്ല. ഭാഗികമായി ഡിജിറ്റൈസേഷൻ നടപ്പാക്കുന്നുവെങ്കിൽ ഡിജിറ്റൈസ് ചെയ്യപ്പെടാത്ത വിവരങ്ങൾ ഉപയോക്താകൾക്ക് ലഭിക്കാതെ വരുന്നു. ഇതിനൊരു പരിഹാരമായി പല പ്രമുഖ ആനുകാലിക പ്രസാധകരും സിഡി റോം/വെബ്സൈറ്റ് മാധ്യമങ്ങളിലൂടെയും തങ്ങളുടെ പ്രസിദ്ധീകരണങ്ങൾ ലഭ്യമാക്കാൻ തുടങ്ങിയിട്ടുണ്ട്.
വ്യത്യസ്ത ഭാഷകളിലെ ഡോക്കുമെന്റുകളെ തമ്മിൽ പൊരുത്തപ്പെടുത്തിക്കൊണ്ടു പോകുന്നതും സങ്കീർണതയ്ക്കു കാരണമാകാറുണ്ട് http (Hyper Text Transfer Protocol), IP (Internet Protocol), Z39.50 (Information Retrieval Service Definition and Protocol Specification for Library Applications) മുതലായ പ്രോട്ടൊകോളുകൾ, SGML (Standard Generalized Markup Language), XML (eXtensible Markup Language) പോലുള്ള മാർക്കപ്പ് സംവിധാനങ്ങൾ JPEG (Joint Photographic Experts Group), MPEG(Moving Picture Experts Group) തുടങ്ങിയ ഇമേജ് കംപ്രഷൻ രീതികൾ, Unicode സമ്പ്രദായം മുതലായവ ഒരു പരിധി വരെ ഇത്തരം പ്രശ്നങ്ങൾക്ക് പരിഹാരമുണ്ടാക്കാൻ പര്യാപ്തമായിട്ടുണ്ട്.
പുസ്തകരൂപത്തിലല്ലാത്ത ഡോക്കുമെന്റുകൾ, വിഡിയൊ, സംഭാഷണം, ഗ്രാഫിക്സ് മുതലായവ മൾട്ടിമീഡിയ അടിസ്ഥാനമാക്കി അനുയോജ്യമായി ക്രമീകരിച്ച്, ഡേറ്റാബേസ് രൂപീകരിക്കുന്നതിനുള്ള നവീന രീതികൾ പരീക്ഷിച്ചു വരുന്നുണ്ട്. സ്പീച്ച് റെക്കഗ്നിഷൻ പ്രക്രിയ വളരെ മെച്ചപ്പെട്ടതായാൽ മാത്രമേ സംഭാഷണ ഡേറ്റ വേഗം വീണ്ടെടുക്കാൻ കഴിയുകയുള്ളൂ. വിഡിയൊയിൽ ഒരു പ്രതിബിംബത്തെ മറ്റൊന്നുമായി താരതമ്യപ്പെടുത്തിയാണ് ക്രമീകരിക്കാറുള്ളത്. തന്മൂലം ഒരു നിശ്ചിത പ്രതിബിംബത്തെ ഇമേജ് സേർച്ചിങ്ങിലൂടെ കണ്ടെത്താൻ സങ്കീർണമായ സംവിധാനങ്ങൾ ഉപയോഗിക്കേണ്ടിവരുന്നു.
ഡിജിറ്റൽ ലൈബ്രറികളുടെ പൂർണമായ വികസനത്തിന് ലൈബ്രറി സയൻസ്, വിവരസാങ്കേതികവിദ്യ, കംപ്യൂട്ടർ സയൻസ് എന്നീ മേഖലകളിലെ ശാസ്ത്രജ്ഞരുടെ കൂട്ടായ പ്രവർത്തനം അനിവാര്യമാണ്. ശൈശവ ദശയിലാണെങ്കിലും ഡിജിറ്റൽ ലൈബ്രറികൾ വിദ്യാഭ്യാസ-വിവരസാങ്കേതിക രംഗങ്ങളിൽ ചെലുത്തി വരുന്ന സ്വാധീനം വിലപ്പെട്ടതാണ്. ലോകത്തെ ഏതു മികച്ച ഡിജിറ്റൽ ലൈബ്രറിയുമായും നിമിഷങ്ങൾ കൊണ്ട് ബന്ധപ്പെടുന്നതിനും വിവരങ്ങൾ കൈമാറുന്നതിനും സാധിക്കുമെന്നതിനാൽ ഡിജിറ്റൽ ലൈബ്രറികൾ സർവകലാശാലകൾക്കും സാങ്കേതിക വിദ്യാഭ്യാസ സ്ഥാപനങ്ങൾക്കും വലിയൊരു അനുഗ്രഹമായിരിക്കും.
അവലംബം
വർഗ്ഗം:സാങ്കേതികം
സെഗ് വേ പി ടി
വർഗ്ഗം:വാഹനങ്ങൾ വർഗ്ഗം:വാഹനം
ടീലിക്കാജാർവി ദേശീയോദ്യാനം
ടീലിക്കാജാർവി ദേശീയോദ്യാനം (ഫിന്നിഷ്: Tiilikkajärven kansallispuisto) ഫിൻലാൻറിലെ വടക്കൻ സാവോനിയ, കൈനൂ മേഖലകളിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1982 ൽ രൂപീകരിക്കപ്പെട്ട ഈ ദേശീയോദ്യാനം, 34 ചതുരശ്രകിലോമീറ്റർ (13 ചതുരശ്ര മൈൽ) വിസ്തീർണ്ണത്തിൽ പരന്നു കിടക്കുന്നു.
ഈ ദേശീയോദ്യാനത്തിൻറെ വടക്കൻ, തെക്കൻ പ്രകൃതിദത്ത പ്രത്യകതകൾ ഒന്നു ചേർന്ന് വനങ്ങളുടേയും വിവിധതരം ചതുപ്പു നിലങ്ങളുടേയും ഒരു ആവാസവ്യവസ്ഥകൾ തമ്മിലുള്ള സംഗമസ്ഥാനം ഉണ്ടാക്കുന്നു. ടീലിക്കാജാർവി തടാകം 400 ഹെക്ടർ (1.5 ചതുരശ്ര മൈൽ വിസ്താരമുള്ളതും ചുറ്റിലും ബീച്ചകളുളളതും എസ്കെർ മുനമ്പി നാൽ മദ്ധ്യഭാഗം വിഭജിക്കപ്പെട്ടതുമായ ഒരു വരണ്ട തടാകമാണ്.
അവലംബം
വർഗ്ഗം:ഫിന്നിഷ് ദേശീയോദ്യാനങ്ങൾ
മകൾക്ക്
ജയരാജ് സംവിധാനം നിർവഹിച്ച് 2005പുറത്തിറങ്ങിയ മലയാളം ചലച്ചിത്രമാണ് മകൾക്ക്.
സംഗീതം
ഇതിലെ ഗാനങ്ങൾക്ക് ഈണം പകർന്നിരുന്നത് രമേഷ് നാരായൺ ആണ്. ഗാനങ്ങൾ ആലപിച്ചത് ഗായത്രി അശോകൻ, അദ്നാൻ സമി എന്നിവരാണ്
പുറത്തേക്കുള്ള കണ്ണികൾ
വർഗ്ഗം:2005-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജയരാജ് സംവിധാനം ചെയ്ത ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ത്രീ ഫിംഗർ സല്യൂട്ട്
കമ്പ്യൂട്ടറിന്റെ കീബോർഡിലുള്ള കൺട്രോൾ ആൾട്ട് ഡിലീറ്റ് എന്നീ കീകൾ ഒന്നിച്ച് അമർത്തി കമ്പ്യൂട്ടറിന് നൽകുന്ന ആജ്ഞയ്ക്കാണ് ത്രീ ഫിംഗർ സല്യൂട്ട് അല്ലെങ്കിൽ "സെക്യൂരിറ്റി കീ" എന്നും അറിയപ്പെടുന്നുഎന്നു പറയുന്നത്. സന്ദർഭത്തിനനുസരിച്ച് കീകളുടെ സമന്വയം വ്യത്യാസപ്പെടാമെങ്കിലും പൊതുവെ,ഒരു പ്രക്രിയയെ തടസ്സപ്പെടുത്താനോ സുഗമമാക്കാനോ ആണ് ഈ ത്രീ ഫിംഗർ സല്യൂട്ട് ഉപയോഗിക്കുന്നത്. ഐബിഎം കമ്പ്യൂട്ടറുകളിൽ ഉപയോഗിച്ചിരുന്ന കമ്പ്യൂട്ടർ കീബോർഡ് കമാൻഡ് ആണ്, ഇത്കൺട്രോൾ, ആൾട്ട്, ഡിലീറ്റ് എന്നീ കീകൾ അമർത്തിപ്പിടിച്ചുകൊണ്ട് ഉപയോഗിക്കുന്നു. ഈ കീ കോമ്പിനേഷന്റെ പ്രവർത്തനം സന്ദർഭത്തിനനുസരിച്ച് വ്യത്യാസപ്പെട്ടിരിക്കും, എന്നാൽ ഇത് സാധാരണയായി ഒരു പ്രവൃത്തിയെ തടസ്സപ്പെടുത്തുന്നു. ഉദാഹരണത്തിന്, പ്രീ-ബൂട്ട് പരിതസ്ഥിതിയിൽ (ഒരു ഓപ്പറേറ്റിംഗ് സിസ്റ്റത്തിന്റെ പ്രവർത്തനം ആരംഭിക്കുന്നതിന് മുമ്പ്). അല്ലെങ്കിൽ ഡോസ്, വിൻഡോസ് 3.0, വിൻഡോസ് അല്ലെങ്കിൽ ഒ.എസ് / 2 (OS/2) എന്നിവയുടെ മുമ്പത്തെ പതിപ്പുകളിൽ, ഈ കീ കോമ്പിനേഷൻ കമ്പ്യൂട്ടർ റീബൂട്ട് ചെയ്യാൻ ഉപയോഗിക്കുന്നു. വിൻഡോസ് 95 മുതൽ, കീ കോമ്പിനേഷൻ ഒരു ടാസ്‌ക് മാനേജറെയോ സുരക്ഷാ സംബന്ധിയായ ഘടകത്തെയോ വിളിക്കുവാൻ ഉപയോഗിക്കുന്നു, അത് ഒരു വിൻഡോസ് സെഷൻ അവസാനിപ്പിക്കുന്നതിനോ അല്ലെങ്കിൽ ഫ്രോസൺ (നിശ്ചലമായ) ആപ്ലിക്കേഷനെ നശിപ്പിക്കുന്നതിനോ സഹായിക്കുന്നു.
ചരിത്രം
കീബോർഡ് വഴിയുള്ള സോഫ്റ്റ് റീബൂട്ട് പ്രക്രിയ ഡേവിഡ് ബ്രാഡ് ലിയാണ് ആദ്യമായി രൂപപ്പെടുത്തിയത്. യഥാർഥത്തിൽ,കമ്പ്യൂട്ടർ ഉപയോക്താക്കളെ ഉദ്ദേശിച്ചല്ല,പ്രോഗ്രാമർമാരെ ഉദ്ദേശിച്ചാണ് ഈ പ്രക്രിയ കണ്ടുപിടിച്ചത്.ഐ.ബി.എമ്മിന്റെ പേഴ്സണൽ കമ്പ്യൂട്ടറുകൾക്ക് വേണ്ടിയാണ് ഇത് കണ്ടെത്തിയത്. വിൻഡോസ് ഓപ്പറേറ്റിങ് സിസ്റ്റങ്ങളും ലിനക്സും ഇതു സ്വീകരിച്ചിട്ടുണ്ട്. മാക്ക് ഒ.എസ് പക്ഷേ ഈ കീ സമന്വയം അംഗീകരിക്കുന്നില്ല. "ഞാൻ അതു കണ്ടുപിടിച്ചിരിക്കാം, പക്ഷേ,ഞാൻ വിചാരിക്കുന്നത്, ബിൽ (ബിൽ ഗേറ്റ്സ്) ആണ് അതിനെ പ്രശസ്തമാക്കിയത്" എന്നാണ് ബ്രാഡ് ലി തന്റെ കണ്ടുപിടിത്തത്തെപ്പറ്റി ഇങ്ങനെയാണു പറഞ്ഞത്.
അവലംബം
വർഗ്ഗം:കമ്പ്യൂട്ടർ ഇൻപുട്ട് ഉപകരണങ്ങൾ
ഡോണ്ട് ബി ഔർ ഫാതെർസ്
ദളിത്‌ മനുഷ്യരുടെ കഥ പറയുന്ന ഒരു ഡോക്യുമെന്ററി ആണ് 'ഡോണ്ട് ബി ഔർ ഫാതെർസ്'. രൂപേഷ് കുമാർ രചനയും സംവിധാനവും നിർവഹിച്ച ഈ ചെറുചിത്രം നിർമിച്ചിരിക്കുന്നത് രമ്യ വള്ളത്തോൾ ആണ്. പെരിങ്ങീൽ എന്ന ദളിത്‌ കോളനിയുടെ പശ്ചാതലത്തിൽ ദളിത്‌ ജനങ്ങൾക്ക്‌ എന്താണ് പോതുസമൂഹത്തോടു പറയാനുള്ളത് എന്ന് തുറന്നു കാട്ടുകയാണ് ഈ ചിത്രം നിരവധി ഫിലിം ഫെസ്ടിവലുകളിൽ പ്രദർശിപ്പിച്ചിട്ടുണ്ട്.
അവലംബം
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
പോസ്‌റ്റേം പ്രെഗ്നൻസി
ഗർഭാവസ്ഥയുടെ 42 ആഴ്‌ചയ്‌ക്ക് ശേഷവും ഒരു സ്‌ത്രീ ഇതുവരെ തന്റെ കുഞ്ഞിന്‌ ജന്മം നൽകാത്തതിനെയാണ്‌ പോസ്‌റ്റേം പ്രെഗ്നൻസി എന്നു പറയുന്നത്‌. ഗർഭപിണ്ഡത്തിന്റെ പോഷകാഹാരക്കുറവ്, മെക്കോണിയം ആസ്പിരേഷൻ സിൻഡ്രോം, മരിച്ച പ്രസവങ്ങൾ എന്നിവയുൾപ്പെടെ, പ്രായപൂർത്തിയാകാത്ത പ്രസവങ്ങൾ അമ്മയ്ക്കും കുഞ്ഞിനും അപകടസാധ്യതകൾ വഹിക്കുന്നു. ഗർഭാവസ്ഥയുടെ 42-ാം ആഴ്ചയ്ക്കുശേഷം, കുഞ്ഞിന് പോഷകങ്ങളും ഓക്സിജനും അമ്മയിൽ നിന്ന് നൽകുന്ന പ്ലാസന്റ പ്രായമാകാൻ തുടങ്ങുകയും ഒടുവിൽ പരാജയപ്പെടുകയും ചെയ്യും. പ്രസവാനന്തര ഗർഭധാരണം പ്രസവത്തെ പ്രേരിപ്പിക്കുന്നതിനുള്ള ഒരു കാരണമാണിത്.
എപ്പിഡെമിയോളജി
വ്യത്യസ്‌ത ജനസംഖ്യാ സവിശേഷതകളോ മെഡിക്കൽ മാനേജ്‌മെന്റോ കാരണം പ്രസവാനന്തര ഗർഭധാരണത്തിന്റെ വ്യാപനം രാജ്യങ്ങൾക്കിടയിൽ വ്യത്യാസപ്പെടാം. ആദ്യ തവണ ഗർഭം ധരിക്കുന്നതിന്റെ എണ്ണം, ജനിതക മുൻകരുതൽ, അൾട്രാസൗണ്ട് വിലയിരുത്തലിന്റെ സമയം, സിസേറിയൻ സെക്ഷൻ നിരക്ക് മുതലായവ ഉൾപ്പെടുന്നു. സംഭവങ്ങൾ ഏകദേശം 7% ആണ്. ജനന സർട്ടിഫിക്കറ്റ് ഡാറ്റ പ്രകാരം യുണൈറ്റഡ് സ്റ്റേറ്റ്സിലെ ഏകദേശം 0.4% ഗർഭധാരണങ്ങളിൽ പ്രസവാനന്തര ഗർഭം സംഭവിക്കുന്നു.
സെലിൻ ടെൻഡോബി
ഗൈനക്കോളജിയിലും അൾട്രാസൗണ്ടിലും പ്രാവീണ്യമുള്ള ഒരു കോംഗോളിസ് ഡോക്ടറാണ് സെലിൻ ടെൻഡോബി.
ആദ്യകാല ജീവിതവും വിദ്യാഭ്യാസവും
ഡെമോക്രാറ്റിക് റിപബ്ലിക്ക് ഓഫ് കോംഗോയിലാണ് സെലിൻ ടെൻഡോബി ജനിച്ചത് (കിൻഷാസ, 1974). അവർ കിൻഷാഷ സർവകലാശാലയിൽ ചേർന്നു. 2004-ൽ, മാഡ്രിഡിലെ നവാരാ യൂണിവേഴ്‌സിറ്റി ക്ലിനിക്കിൽ നിന്ന് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ അൾട്രാസൗണ്ട് ആയി പരിശീലിക്കുന്നതിനായി അവർ സ്‌പെയിനിലേക്ക് പോയി
കരിയർ
ടെൻഡോബി കിൻഷാസയിലെ മോങ്കോൾ ഹോസ്പിറ്റലിൽ ഗൈനക്കോളജി സർവീസിന്റെ തലവനായി പ്രവർത്തിക്കുന്നു. സ്‌പെയിനിൽ കോവിഡ്-19 പകർച്ചവ്യാധിയും മെഡിക്കൽ സ്റ്റാഫിന്റെ കുറവും ഉണ്ടായപ്പോൾ, നവാര യൂണിവേഴ്‌സിറ്റി ക്ലിനിക്കിൽ ജോലി ചെയ്യാൻ അവർ സന്നദ്ധയായി. ലോക്ക്ഡൗൺ സമയത്ത് കോംഗോയിലെ കോവിഡ് സെന്ററിൽ ജോലി ചെയ്യുന്ന അവർ മോങ്കോൾ ആശുപത്രിയിലേക്ക് മടങ്ങി
അവലംബം
വർഗ്ഗം:1974-ൽ ജനിച്ചവർ
വയൽ മലിഞ്ഞീൽ
കുടുംബം
ഈൽ കുടുംബത്തിൽ പെട്ട മൽസ്യമാണ് ഇവ. മലയാളത്തിൽ ഈ വിഭാഗത്തിലെ എല്ലാ മത്സ്യങ്ങളേയും പൊതുവെ മലിഞ്ഞീൽ എന്നാണ് വിളിക്കുന്നത്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ മത്സ്യങ്ങൾ വർഗ്ഗം:മലിഞ്ഞീൽ
പ്രിസില്ല ആൻ
പ്രിസില്ല ആൻ (ജനനം: പ്രിസില്ല നതാലി ഹാർട്ട്‌റാഫ്റ്റ്; മാർച്ച് 9, 1984) ഒരു അമേരിക്കൻ ഗായികയും ഗാനരചയിതാവും വിവിധ വാദ്യോപകരണവിദഗ്ധയുമാണ്. 2008-ൽ EMI-യുടെ ബ്ലൂ നോട്ട് റെക്കോർഡ്‌സിന് വേണ്ടി ജോയി വാറോങ്കർ നിർമ്മിച്ച ആദ്യ ആൽബമായ എ ഗുഡ് ഡേയിൽ നിന്ന് "ഡ്രീം" എന്ന സിംഗിൾ അവർ പുറത്തിറക്കി. പെൻസിൽവാനിയയിൽ വളർന്ന പ്രിസില്ല ഹൈസ്‌കൂൾ ബിരുദം നേടിയ ശേഷം കാലിഫോർണിയയിലെ ലോസ് ഏഞ്ചൽസിലേക്ക് താമസം മാറുകയും തൻറെ മാതാവിൻറെ കൊറിയൻ ആദ്യനാമം സ്വീകരിച്ചുകൊണ്ട് ഒരു സംഗീത ജീവിതത്തിലധിഷ്ടിതമായ ജീവിത പാത പിന്തുടരാൻ ആരംഭിക്കുകയും ചെയ്തു.
നാൽപത്തിയൊന്ന് (41)
2019 ൽ ലാൽ ജോസ് സംവിധാനം ചെയ്ത ഒരു ഇന്ത്യൻ മലയാള ഭാഷാ പരിഹാസ ചിത്രമാണ് നാൽപത്തിയൊന്ന് (41) ബിജു മേനോൻ, ശരഞ്ജിത്ത്, നിമിഷ സജയൻ, ധന്യ അനന്യ, ഇന്ദ്രൻസ്, സുരേഷ് കൃഷ്ണ എന്നിവർ  കേന്ദ്ര കഥാപാത്രങ്ങളാകുന്നു. ജി പ്രജിത്ത്, അനുമോദ് ബോസ്, ആദർശ് നാരായൺ എന്നിവർ ചേർന്നാണ് ചിത്രം നിർമ്മിച്ചിരിക്കുന്നത്, സംഗീതം നൽകിയിരിക്കുന്നത് ബിജിബാൽ ആണ്. കമ്മ്യൂണിസ്റ്റ് പ്രത്യയശാസ്ത്രത്തിന്റെ ശക്തമായ അനുയായികൾ-ശബരിമല തീർത്ഥാടനത്തിന് പുറപ്പെട്ട രണ്ട് ആളുകൾ-രസകരമായ സംഭവങ്ങളിലൂടെ ഈ സാമൂഹിക-രാഷ്ട്രീയ ആക്ഷേപഹാസ്യം ചുരുളഴിയുന്നു. പ്രശസ്ത സംവിധായകൻ ലാൽ ജോസിന്റെ 25 -ാമത്തെ സംവിധാന സംരംഭമാണിത്. 2019 നവംബർ 8 നാണ് ചിത്രം റിലീസ് ചെയ്തത്.
യഥാർത്ഥ സംഭവങ്ങളിൽ നിന്ന് പ്രചോദനം ഉൾക്കൊണ്ടാണ് സിനിമ. 2011 -ലെ പുല്ലു മേട് തിക്കിലും തിരക്കിലും കേരളത്തെ ഞെട്ടിച്ച ദുരന്തത്തെക്കുറിച്ചാണ് ചിത്രത്തിന്റെ ക്ലൈമാക്സ് പറയുന്നത്.
കഥാംശം
ഇടതുപക്ഷപ്രവർത്തകനും യുക്തിവാദിയും വിദ്യാഭ്യാസ വിചക്ഷണനുമായ ഉല്ലാസ് മാഷും പാർട്ടി പ്രവർത്തകനായ വാവാച്ചി കണ്ണനും - ശബരിമല തീർത്ഥാടനത്തിലേക്ക് എത്തിച്ചേരുന്നതും തുടർന്നുള്ള   സംഭവങ്ങളുമാണ്. ഈ ചിത്രത്തിന്റെ ആശയം. രണ്ട് സാമൂഹിക -രാഷ്ട്രീയ ആക്ഷേപഹാസ്യ സംഭവങ്ങൾ ഉല്ലാസകരമായ സംഭവങ്ങളിലൂടെയാണ് പുറത്തുവരുന്നത്.
ഇടതുപക്ഷ സഹയാത്രികനും യുക്തിവാദിയും അധ്യാപകനുമായ ഉല്ലാസ് മാഷും പാർട്ടി പ്രവർത്തകനായ വാവാച്ചി കണ്ണനുമാണ് ചിത്രത്തിലെ കേന്ദ്ര കഥാപാത്രങ്ങൾ. വ്യവസായിയായ ദൈവം എന്ന പുസ്തകം എഴുതിയ, തികഞ്ഞ നിരീശ്വരവാദിയായ ഉല്ലാസ് ആൾദൈവങ്ങളുടെ പിറകിലുള്ള കള്ളത്തരങ്ങളെ മറ്റുള്ളവരുടെ മുന്നിൽ അവതരിപ്പിക്കുന്നു. ദൈവം ഇല്ല എന്ന് ഉറപ്പിക്കാൻ മാമൂലുകളെ  വെല്ലുവിളിക്കുന്ന ഉല്ലാസിന് ഭാഗ്യസൂയവുമായുള്ള  വിവാഹം വരെ മുടങ്ങുന്നു. പക്ഷേ കാലം കാത്തുവച്ചത് നാൽപത്തിയൊന്ന് ദിവസത്തെ വ്രതമെടുത്ത് മല കയറാനുള്ള യോഗമാണ്.
==അഭിനേതാക്കൾ ==
പ്രകാശനം
നാൽപത്തിയൊന്ന് (41) 2019 നവംബർ 8 ന് ഇന്ത്യയിൽ റിലീസ് ചെയ്തു.
പുറംകണ്ണികൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2019-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ബിജുമേനോൻ അഭിനയിച്ച ചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
ഘാസ്‌പൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഘാസ്‌പൂർ. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഘാസ്‌പൂർ സ്ഥിതിചെയ്യുന്നത്. ഘാസ്‌പൂർ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഘാസ്‌പൂർ ൽ 212 വീടുകൾ ഉണ്ട്. ആകെ ജനസംഖ്യ 1099 ആണ്. ഇതിൽ 593 പുരുഷന്മാരും 506 സ്ത്രീകളും ഉൾപ്പെടുന്നു. ഘാസ്‌പൂർ ലെ സാക്ഷരതാ നിരക്ക് 66.33 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഘാസ്‌പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 126 ആണ്. ഇത് ഘാസ്‌പൂർ ലെ ആകെ ജനസംഖ്യയുടെ 11.46 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 317 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 298 പുരുഷന്മാരും 19 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 90.54 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 65.93 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഘാസ്‌പൂർ ലെ 295 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
ദി ബാഡ് ഗയ്സ്
2022 ലെ ഒരു അമേരിക്കൻ ആനിമേഷൻ കോമഡി ചിത്രമാണ് ദി ബാഡ് ഗയ്സ്. യൂണിവേഴ്സൽ പിക്ചേഴ്സും ഡ്രീംവർക്ക്സ്സ് ആനിമേഷനും ചേർന്ന് നിർമിച്ച ഈ ചിത്രം 2022 ഏപ്രിൽ 22 ന് അമേരിക്കയിൽ പുറത്തിറങ്ങി. പിയറി പെരിഫെൽ എന്നിവർ ചേർന്ന സംവിധാനം നിർവഹിച്ച ചിത്രത്തിന്റെ കഥ ഏറ്റൻ കോഹനാണ് ആണ്.
പുറം കണ്ണികൾ
വർഗ്ഗം:2022-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:യൂണിവേഴ്സൽ പിക്ചേഴ്സിന്റെ ചലച്ചിത്രങ്ങൾ
ഹോളോടൈപ്പ്
ഹോളോടൈപ്പ് ഒരു താഴത്തെ തട്ടിലുള്ള ജീവിയുടെ സ്പീഷീസിനെ സാധാരണയായി വിവരിക്കുമ്പോൾ അല്ലെങ്കിൽ ചിത്രീകരിക്കുമ്പോൾ ആയതിന് അടിസ്ഥാനമായി എടുക്കുന്ന ഉദാഹരണമായുള്ള ജീവിയുടെ ശാരീരിക ഉദാഹരണം. അത് ഒന്നുകിൽ അത്തരം ഒറ്റ ശാരീരിക ഉദാഹരണമോ, ചിത്രീകരണമോ ആകാം. അല്ലെങ്കിൽ അനേക്ം എണ്ണത്തിന്റെ ഒരു ഉദാഹരണമായും എടുക്കാം. അന്താരാഷ്ട്ര ജന്തുശാസ്ത്ര നാമപദ്ധതിയനുസരിച്ച് ഹോളോടൈപ്പ് അനേകതരം നാമധാരണരീതികളിലൊന്നാണ്. ഹോളോടൈപ്പിന്റെ അപരമാതൃകയെ ഐസോടൈപ്പ് എന്നു പറയുന്നു.
ഉദാഹരണത്തിന് ചിത്രശലഭമായ Lycaeides idas longinus ന്റെ ഹോളോടൈപ്പ് ഹാർവാർഡ് സർവകലാശാലയിലെ മ്യൂസിയം ഓഫ് കമ്പാരേറ്റീവ് സുവോളജിയിൽ സൂക്ഷിച്ചിരിക്കുന്ന അതിന്റെ സ്പീഷീസിന്റെ സ്പെസിമെൻ ആണ്.
ഹോളോടൈപ്പ് ആ സ്പീഷീസിന്റെ എല്ലാതരത്തിലുമുള്ള ഒരു പൂർണ്ണ ഉദാഹരണമാകണം എന്നില്ല. ആദർശാത്മകമായി ആ സ്പീഷീസിനെ പ്രതിനിധീകരിക്കാൻ തിരഞ്ഞെടുത്തിരിക്കുന്നു എങ്കിലും. അതു ചിലപ്പോൾ ഒരു സ്പീഷീസിന്റെ ഒരു കഷണം മാത്രവുമാകാം. ഫോസിലിന്റെ കാര്യത്തിൽ ഇങ്ങനെയാകാം. ഉദാഹരണത്തിന് സസ്യഭോജിയായ പെലോറോസോറസ് ഹുമെറോൿരിസ്റ്റാറ്റസ് എന്ന വലിയ ഡൈനോസോറസിന്റെ കാലിറ്റെ അസ്തിയുടെ ഒരു ഫോസിൽ മാത്രമാണ് ലണ്ടനിലെ നാചുറൽ ഹിസ്റ്ററി മ്യൂസിയത്തിൽ സൂക്ഷിച്ചിരിക്കുന്നത്. ഇതിനെയാണ് ആ ജന്തുവിന്റെ ഹോളോടൈപായി വച്ചിരിക്കുന്നത്. പുതിയ ഒരു ഹോളൊടൈപ്പ് കിട്ടിയാലും ഈ ഉദാഹരണത്തെ മറ്റാനാകില്ല. ഇനി ഒരു ജീവിയുടെ ഹോളോടൈപ്പ് ലഭ്യമല്ലെങ്കിൽ എതാണ്ട് അടുത്ത ബന്ധുത്വം ഉള്ള ഒരുകൂട്ടം ജീവികളിലൊന്നിനെ (lectotype or a neotype) തിരഞ്ഞെടുത്ത് ഹോളോടൈപ്പായി വയ്ക്കും. International Code of Nomenclature for algae, fungi, and plants (ICN) and ICZN ഈ രീതിയിൽ ഹോളോടൈപ്പ് തിരഞ്ഞെടുക്കാറുണ്ട്.
ഉദാഹരണത്തിനു, ചിത്രശലഭമായ Lycaeides idas longinusന്റെ സ്പെസിമൻ, ഹാർവാഡ് സർവ്വകലാശാലയിലെ, ജന്തുശാസ്ത്രത്തിലെ താരതമ്യ പഠനത്തിനുള്ള വിഭാഗത്തിൽ സൂക്ഷിച്ചിട്ടുണ്ട്. ഇതിനെയാണ് ഹോളോടൈപ്പ് ആയി കണക്കാക്കുന്നത്. എന്നാൽ, ഹോളോടൈപ്പിന്റെ ഡ്യൂപ്ലിക്കേറ്റിനെ ഐസോടൈപ്പ് എന്നു പറയുന്നു. സസ്യങ്ങളുടെ സ്പെസിമെൻ ആണ് സാധാരണ ഇങ്ങനെ ഡ്യൂപ്ലിക്കേറ്റ് ആയി ഉപയോഗിക്കുക. ഹോളോടൈപ്പും ഐസോടൈപ്പും ഒരേ സസ്യത്തിന്റെ വത്യസ്ത ഭാഗങ്ങളോ ഒരേയിടത്തിൽ നിന്നും എടുത്ത ഒരേ സസ്യഭാഗമോ ആകാം.
ഒരു ഹോളോടൈപ്പ് ആ ടാക്സോണിന്റെ ഒരു മാതൃക തന്നെയാകണമെന്നില്ല. എങ്കിലും സാംകല്പികമായി അങ്ങനെയാകണം. ചിലപ്പോൾ, ഒരു ജീവിയുടെ ഒരു ചെറു കഷണം, അല്ലെങ്കിൽ ഭാഗം മാത്രമാകാം. പ്രത്യേകിച്ച്, ഫോസ്സിലിന്റെ കാര്യത്തിൽ ഇങ്ങനെയാകാം. ഉദാഹരണത്തിനു, ലണ്ടനിലെ നാചുറൽ ഹിസ്റ്ററി മ്യൂസിയത്തിൽ സൂക്ഷിച്ചിരിക്കുന്ന, ജുറാസ്സിക് കാലഘട്ടത്തിന്റെ ആദ്യപകുതിയിൽ ജീവിച്ചിരുന്ന പെലോറോസോറസ് ഹുമെറോക്രൈസ്ടാറ്റസ് എന്ന സസ്യഭോജിയായ ദിനോസറിന്റെ കാലിന്റെ അസ്ഥിയാണ് ആ ദിനോസറിന്റെ ഹോളോടൈപ്പ് ആയി കണക്കാക്കിയിരിക്കുന്നത്. എന്നാൽ, ഭാവിയിൽ അതിന്റെ കൂടുതൽ നല്ല സ്പെസിമെൻ ലഭിച്ചാൽപ്പോലും ഈ ഹോളോടൈപ്പിനെ മാറ്റി പകരം വെക്കാനാകില്ല.
ഹോളോടൈപ്പിനെ എങ്ങനെ പകരം വെക്കാം?
ഇങ്ങനെയാണെങ്കിലും ചിലപ്പോൾ ഹോളോടൈപ്പിനെ ചില പ്രത്യേക സാഹചര്യത്തിൽ മാറ്റി പകരം മറ്റൊന്നു വയ്ക്കാൻ അനുവദിക്കുന്നതാണ്. ICNന്റെ മേൽനോട്ടത്തിൽ ആർട്ടിക്കിൾ 9.8 നു വിധേയമായി, യഥാർഥ വസ്തു വ്യക്തമല്ലാതെയോ ആവശ്യത്തിനുതകാത്തവിധത്തിലോ ആയാൽ പകരം കൂടുതൽ വ്യക്തമായ മറ്റൊന്നു കൂടി സൂക്ഷിച്ചുവയ്ക്കാം.
ICN ആർട്ടിക്കിൾ 14.3 പ്രകാരം, സൂക്ഷിച്ചു സംരക്ഷിക്കുന്ന തരം, ചിലപ്പോൾ ഒരു പ്രശ്നപരിഹാരത്തിനുപയോഗിക്കുമ്പോൾ കൊടുക്കുന്ന പേര് വിട്ടുപോയെങ്കിൽ ഇതിനുപകരം യഥാർഥ ഹോളോടൈപ്പ് കണ്ടെത്തി മാറ്റി വയ്ക്കാവുന്നതാണ്.
ഹോളോടൈപ്പിന്റെ അഭാവത്തിൽ, വിവിധ തരങ്ങളിൽനിന്നും മറ്റൊരുതരം തിരഞ്ഞെടുക്കാനാകും. ലെക്റ്റോടൈപ്പ്, നിയോടൈപ്പ് എന്നീ ഇനങ്ങളാണ് ഈ രീതിയിൽ തിരഞ്ഞെടുക്കുക.
അവലംബം
വർഗ്ഗം:ശരീരശാസ്ത്രം വർഗ്ഗം:വർഗ്ഗീകരണ പദ്ധതികൾ
ബസന്ത കുമാർ ബിശ്വാസ്
ആദ്യകാലം: 1895-1915
1895 ഫെബ്രുവരി 6 ന് പശ്ചിമ ബംഗാളിലെ നാദിയ ജില്ലയിൽ പോർഗചാ എന്ന സ്ഥലത്ത് മറ്റിലാൽ, കുഞ്ഞബാല ബിശ്വാസ് എന്നിവർക്ക് ബസന്ത കുമാർ ബിശ്വാസ് ജനിച്ചു. ബസന്ത ഇൻഡിഗോ കലാപത്തിന്റെ സജീവ നേതാവായിരുന്ന ദിഗംബാർ ബിശ്വാസ് സ്വാതന്ത്ര്യസമര സേനാനിയായ മൻമഥനാഥ് ബിശ്വാസ് എന്നിവരുടെ കുടുംബത്തിൽ നിന്നുമുള്ള പിന്തുടർച്ചക്കാരനായിരുന്നു. ഗ്രാമത്തിൽ സ്കൂൾ വിദ്യാഭ്യാസം ആരംഭിച്ച അദ്ദേഹം മന്മഥ്നാഥ് ബിശ്വാസിനൊപ്പം അടുത്ത ഗ്രാമമായ മാധവ്പൂരിലെ എം. ഐ. സ്കൂളിലേക്ക്  മാറി.. സ്വാതന്ത്ര്യസമരസേനാനിയായ ഗഗൻ ചന്ദ്ര ബിശ്വാസ് ആണ് എം സ്കൂൾ സ്ഥാപിച്ചത്. 1906-ൽ ബസന്തയെ മുരുകച സ്കൂളിലേയ്ക്ക് മാറ്റി. മുരുകച സ്കൂളിലെ പ്രിൻസിപ്പൽ കിരൺ ചന്ദ്ര ഗാംഗുലിയായിരുന്നു.അദ്ദേഹത്തിന്റെ മാർഗ്ഗനിർദ്ദേശപ്രകാരം ബസന്ത അദ്ദേഹത്തിന്റെ സ്വാതന്ത്ര്യസമര യാത്രക്ക് തുടക്കംകുറിച്ചു പിന്നീട് റാഷ് ബിഹാരി ബോസ് അദ്ദേഹത്തെ നിയമിക്കുകയും ആയുധങ്ങളും ബോംബുകളും നിർമ്മിക്കുന്നതിൽ പരിശീലനം നൽകുകയും ചെയ്തു. റാഷ് ബിഹാരി ബോസ് അദ്ദേഹത്തെ ബിഷ്വ ദാസ് എന്ന് വിളിച്ചിരുന്നു.
ബാഹ്യ ലിങ്കുകൾ
വർഗ്ഗം:1895-ൽ ജനിച്ചവർ വർഗ്ഗം:1915-ൽ മരിച്ചവർ വർഗ്ഗം:അനുശീലൻ സമിതി വർഗ്ഗം:ഇന്ത്യൻ വിപ്ലവകാരികൾ വർഗ്ഗം:ഇന്ത്യൻ സ്വാതന്ത്ര്യത്തിനു വേണ്ടിയുള്ള വിപ്ലവ പ്രവർത്തനങ്ങൾ വർഗ്ഗം:ബ്രിട്ടീഷ് ഇന്ത്യയിൽ തൂക്കിലേറ്റപ്പെട്ടവർ
ആലെപൂ
ബൾഗേറിയയിൽ കരിങ്കടലിന്റെ തീരം ചേർന്ന് കിടക്കുന്ന ചതുപ്പാണ് ആലെപൂ. ഇത് സ്ഥിതി ചെയുന്നത് ബൾഗേറിയയിലെ ബുർഗിസ് പ്രവിശ്യയിൽ ആണ്. ഇതിന്റെ വ്യാപ്തി 167 ഹെക്ടർ ആണ്. 1986 ൽ ഇത് സംരക്ഷിത മേഖലയായി പ്രഖ്യാപിച്ചു. പക്ഷിനിരീക്ഷകർക്ക് വളരെയേറെ പ്രിയപ്പെട്ടതായി മാറിയ ഈ പ്രദേശത്തതു നീർ പക്ഷികൾ അനവധിയായി കാണപ്പെടുന്നു.
നേരിടുന്ന പ്രധാന പ്രശ്നങ്ങൾ
അധികാരികളുടെ കെടുകാര്യസ്ഥത കാരണം ഇവിടെ അനധികൃതമായി നടക്കുന്ന വേട്ടയാടൽ മീൻപിടുത്തവും ആണ് ഈ പ്രദേശം ഇന്ന് നേരിടുന്ന പ്രധാന പ്രശ്നങ്ങൾ.
പുറത്തേക്കുള്ള കണ്ണികൾ
വർഗ്ഗം:ബൾഗേറിയ വർഗ്ഗം:ചതുപ്പുകൾ
ആമ്പല്ലൂർ ഗ്രാമപഞ്ചായത്ത്
അവലംബം
വർഗ്ഗം: എറണാകുളം ജില്ലയിലെ ഗ്രാമപഞ്ചായത്തുകൾ
സ്ക്കോട്ട് ദേശീയോദ്യാനം
സ്ക്കോട്ട് ദേശീയോദ്യാനം പടിഞ്ഞാറൻ ആസ്ത്രേലിയയിലെ സൗത്ത് വെസ്റ്റ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെർത്തിൽ നിന്നും 265 കിലോമീറ്റർ തെക്കായാണ് ഇതിന്റെ സ്ഥാനം.
സ്ക്കോട്ട് നദി, ബ്ലാക്ക് വുഡ് നദി എന്നിവയുടെ ജലസംഭരണമേഖലയിലാണ് ഈ ദേശീയോദ്യാനം ഉള്ളത്.
ഇവിടെ അപൂർവവും വംശനാശഭീഷണി നേരിടുന്നതുമായ സസ്യസ്പീഷീസുകൾ ഉണ്ട്.
അവലംബം
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ചാന്ദ്ര ദൗത്യം
ചന്ദ്രന്റെ ഉപരിതലത്തിലേക്ക് ഒരു ബഹിരാകാശ പേടകം എത്തിക്കുന്നതാണ് ചാന്ദ്ര ദൗത്യം അല്ലെങ്കിൽ മൂൺ ലാൻഡിംഗ് എന്ന് പറയുന്നത്. ഇതിൽ ക്രൂഡ്, റോബോട്ടിക് ദൗത്യങ്ങളും ഉൾപ്പെടുന്നു. 1959 സെപ്റ്റംബർ 13 ന് സോവിയറ്റ് യൂണിയന്റെ ലൂണ 2 ആണ് ചന്ദ്രനെ സ്പർശിച്ച ആദ്യത്തെ മനുഷ്യ നിർമ്മിത വസ്തു.
1969 ജൂലൈ 20-ൻ്റെ അമേരിക്കയുടെ അപ്പോളോ 11 ചന്ദ്രനിൽ ആദ്യമായി മനുഷ്യരെ ഇറക്കിയ ദൗത്യമായിരുന്നു. 1969 നും 1972 നും ഇടയിൽ ആറ് മനുഷ്യരുള്ള ക്രൂഡ് യുഎസ് ലാൻഡിംഗുകളും നിരവധി മനുഷ്യരില്ലാത്ത അൺ ക്രൂഡ് ലാൻഡിംഗുകളും നടത്തി. അതിനു ശേഷം 1976 ഓഗസ്റ്റ് 22 നും 2013 ഡിസംബർ 14 നും ഇടയിൽ സോഫ്റ്റ് ലാൻഡിംഗുകളൊന്നും (ഇടിച്ചിറങ്ങാതെ പതിയെ ഇറങ്ങുന്നതാണ് സോഫ്റ്റ്ലാൻ്റിങ്ങ്) നടന്നില്ല.
1972 ഡിസംബറിൽ ചന്ദ്രോപരിതലത്തിൽ നിന്ന് ചന്ദ്രനിലേക്കു മനുഷ്യരെ എത്തിക്കുന്ന ദൗത്യം നടത്തിയ അമേരിക്കയാണ് ക്രൂഡ് ദൗത്യങ്ങൾ വിജയകരമായി നടത്തിയ ഒരേയൊരു രാജ്യം. 2019 ജനുവരി 3 ന് ചൈനീസ് ചാങ്'ഇ 4 ബഹിരാകാശ പേടകം ചന്ദ്രന്റെ എതിർ വശത്ത് ആദ്യമായി ഇറങ്ങുന്നത് വരെ എല്ലാ സോഫ്റ്റ് ലാൻഡിംഗുകളും ചന്ദ്രന്റെ ഭൂമിക്ക് നേർക്കുള്ള വശത്ത് ആണ് നടത്തിയിരുന്നത്.
മനുഷ്യരെ വഹിക്കാത്ത ദൗത്യങ്ങൾ
മനുഷ്യരില്ലാതെ ബഹിരാകാശ പേടകം ചന്ദ്രോപരിതലത്തിൽ ഇറങ്ങുന്നത്/മനപ്പൂർവ്വം ഇടിച്ചിറക്കുന്നത് അൺക്രൂവ്ഡ് ലാൻഡിംഗ് എന്നാണ് അറിയപ്പെടുന്നത്. 1959-ൽ ചന്ദ്രനിൽ ഇറങ്ങാനുള്ള ലൂണ 1 -ന്റെ വിഫലശ്രമത്തിന് ശേഷം, അതേ വർഷം തന്നെ ലൂണ 2 ബഹിരാകാശ പേടകമുപയോഗിച്ച് സോവിയറ്റ് യൂണിയൻ ആദ്യത്തെ ഹാർഡ് മൂൺ ലാൻഡിംഗ് നടത്തി ("ഹാർഡ്" ലാൻ്റിങ്ങിൽ ബഹിരാകാശ പേടകം മനഃപൂർവ്വം ചന്ദ്രനിൽ ഇടിച്ചിറക്കുന്നു). 1962-ൽ റേഞ്ചർ 4 ഉപയോഗിച്ച് യു.എസ് ഈ നേട്ടം കൈവരിച്ചു. അതിനുശേഷം, 1966 നും 1976 നും ഇടയിൽ, പന്ത്രണ്ട് സോവിയറ്റ്, യുഎസ് ബഹിരാകാശ വാഹനങ്ങൾ ചന്ദ്രോപരിതലത്തിൽ സോഫ്റ്റ് ലാൻഡിംഗ് നടത്താനും ശാസ്ത്രീയ പ്രവർത്തനങ്ങൾ നടത്താനും ബ്രേക്കിംഗ് റോക്കറ്റുകൾ (റെട്രോറോക്കറ്റുകൾ) ഉപയോഗിച്ചു ശ്രമിച്ചു. 1966-ൽ, സോവിയറ്റ് യൂണിയൻ ആദ്യത്തെ സോഫ്റ്റ് ലാൻഡിംഗ് പൂർത്തിയാക്കി. ലൂണ 9, ലൂണ 13 ദൗത്യങ്ങളിൽ ചന്ദ്രോപരിതലത്തിൽ നിന്ന് അവർ ആദ്യത്തെ ചിത്രങ്ങൾ എടുക്കുകയും ചെയ്തു. അതിനു ശേഷം മനുഷ്യരില്ലാത്ത അഞ്ച് സർവേയർ സോഫ്റ്റ് ലാൻഡിംഗുകൾ യുഎസ് നടത്തി.
വിക്ഷേപണത്തിൽ പല ദൗത്യങ്ങളും പരാജയമായിരുന്നു. കൂടാതെ, നിരവധി അൺക്രൂവ്ഡ് ലാൻഡിംഗ് ദൗത്യങ്ങൾ ചന്ദ്രോപരിതലത്തിൽ എത്തുന്ന ലക്ഷ്യം കൈവരിച്ചെങ്കിലും വിജയിച്ചില്ല: ലൂണ 15, ലൂണ 18, ലൂണ 23 എന്നിവയെല്ലാം ലാൻഡിംഗിൽ തകർന്നു; കൂടാതെ യുഎസ് സർവേയർ 4 -ന് ലാൻഡിംഗിന് നിമിഷങ്ങൾക്ക് മുമ്പ് എല്ലാ റേഡിയോ ബന്ധങ്ങളും നഷ്ടപ്പെട്ടു.
അടുത്തിടെ, മറ്റ് രാജ്യങ്ങൾ മണിക്കൂറിൽ 8000 കിമി വേഗതയിൽ ചന്ദ്രന്റെ ഉപരിതലത്തിൽ, പലപ്പോഴും കൃത്യമായി ആസൂത്രണം ചെയ്ത സ്ഥലങ്ങളിൽ ബഹിരാകാശവാഹനം ഇടിച്ചു തകർക്കുന്നതിൽ വിജയിച്ചു. 1993 ഏപ്രിൽ 10-ന് ജപ്പാന്റെ ഹിറ്റൻ പേടകം ചന്ദ്രന്റെ ഉപരിതലത്തെ സ്പർശിച്ചു. യൂറോപ്യൻ ബഹിരാകാശ ഏജൻസി 2006 സെപ്റ്റംബർ 3-ന് അവരുടെ ഓർബിറ്റർ സ്മാർട്ട്-1 ഉപയോഗിച്ച് നിയന്ത്രിത ക്രാഷ് ലാൻഡിങ് നടത്തി.
ഇന്ത്യൻ സ്പേസ് റിസർച്ച് ഓർഗനൈസേഷൻ (ISRO) 2008 നവംബർ 14-ന് അതിന്റെ മൂൺ ഇംപാക്റ്റ് പ്രോബ് (എംഐപി) ഉപയോഗിച്ച് നിയന്ത്രിത ക്രാഷ് ഇംപാക്റ്റ് നടത്തി. ഇന്ത്യൻ ചന്ദ്രയാൻ-1 ചാന്ദ്ര ഓർബിറ്ററിൽ നിന്ന് പുറന്തള്ളപ്പെട്ട പേടകമായിരുന്നു എംഐപി, ചന്ദ്രോപരിതലത്തിലേക്കുള്ള ഇറക്കത്തിൽ ഇത് റിമോട്ട് സെൻസിംഗ് പരീക്ഷണങ്ങൾ നടത്തി.
2009 മാർച്ച് 1 ന് ചൈനയുടെ ചാന്ദ്ര ഓർബിറ്റർ ചാങ്'ഇ 1 ചന്ദ്രന്റെ ഉപരിതലത്തിൽ ഒരു നിയന്ത്രിത ക്രാഷ് നടത്തി. റോവർ ദൗത്യമായ ചാങ്'ഇ 3 2013 ഡിസംബർ 14-നും, അതിന്റെ പിൻഗാമിയായ ചാങ്'ഇ 4, 2019 ജനുവരി 3-നും സോഫ്റ്റ് ലാൻഡ് ചെയ്തു. 2019 ജനുവരി 3 ന് ചൈനയുടെ ചാങ്'ഇ 4 ബഹിരാകാശ പേടകം ചന്ദ്രന്റെ ഭൂമിക്ക് എതിരായുള്ള ആദ്യമായി ഇറങ്ങുന്നത് വരെ, എല്ലാ മനുഷ്യരെ വഹിച്ചതും അല്ലാത്തതുമായ സോഫ്റ്റ് ലാൻഡിംഗുകൾ ചന്ദ്രന്റെ ഭൂമിക്ക് അഭിമുഖമായ വശത്ത് മാത്രമാണ് നടത്തിയിട്ടുള്ളത്.
2019 ഫെബ്രുവരി 22 ന്, ഇസ്രായേൽ സ്വകാര്യ ബഹിരാകാശ ഏജൻസിയായ SpaceIL ഒരു സോഫ്റ്റ് ലാൻഡിംഗ് കൈവരിക്കുക എന്ന ഉദ്ദേശത്തോടെ ഫ്ലോറിഡയിലെ കേപ് കനാവറലിൽ നിന്ന് ഫാൽക്കൺ 9 എന്ന റോക്കറ്റ് ഉപയോഗിച്ച് ബഹിരാകാശ പേടകം ബെറെഷീറ്റ് വിക്ഷേപിച്ചു. സ്‌പേസ്‌ഐഎല്ലിന് ബഹിരാകാശ പേടകവുമായുള്ള ബന്ധം നഷ്ടപ്പെടുകയും അത് 2019 ഏപ്രില് 11 ന് ചന്ദ്ര ഉപരിതലത്തിൽ ഇടിക്കുകയും ചെയ്തു.
തേഭാഗ ഭൂസമരം
പശ്ചാത്തലം
1764-ലെ ബക്സർ യുദ്ധത്തിനു ശേഷം  ബംഗാൾ-ബീഹാർ പ്രവിശ്യകളിലെ നികുതി പിരിവിനുളള അധികാരം  ഈസ്റ്റ് ഇന്ത്യാ കമ്പനിക്ക് ലഭിച്ചുവെങ്കിലും മുഗൾ വാഴ്ചക്കാലത്ത്  നടപ്പിലിരുന്ന റവന്യു നിയമങ്ങളും ജമീന്ദാരി സമ്പ്രദായങ്ങളും കമ്പനി അതേ പടി തുടർന്നുകൊണ്ടു പോന്നു. , . എന്നാൽ കമ്പനിയുടെ ലാഭവീതം എന്നെന്നേക്കുമായി ഉറപ്പിക്കാനായി 1793-ൽ അന്നത്തെ  ഈസ്റ്റ് ഇന്ത്യാ കമ്പനി ഭരണാധികാരി കോൺവാലിസ്    ശാശ്വത ഭൂനികുതി വ്യവസ്ഥ (Permanent Settelement)നടപ്പിലാക്കി. ഇതനുസരിച്ച് കൃഷിയിടങ്ങളുടെ വലിപ്പവും വളക്കൂറും വിളസാധ്യതകളും കണക്കിലെടുത്ത് കമ്പനി  ഒരു  നിശ്ചിത വാർഷിക കരം ജമീന്ദാർമാരിൽ ചുമത്തി. ഈ സംഖ്യ ഒരു കാലത്തും പുതുക്കുകയില്ലെന്ന ഉറപ്പ് ജമീന്ദാർമാരെ കൂടുതൽ വിളവെടുപ്പിന് പ്രോത്സാഹിപ്പിക്കുമെന്ന് കമ്പനി കണക്കു കൂട്ടി. ഏറ്റവും ഉയർന്ന നിരയിലുളള ജമീന്ദർമാർക്കും ഏറ്റവും താഴേക്കിടയിലുളള കർഷകത്തൊഴിലാളികൾക്കുമിടയിലായി ഇതിനകം ഇടത്തരം കുടിയാന്മാരുടെ ഒരു പാടു ശ്രേണികൾ രൂപപ്പെട്ടു കഴിഞ്ഞിരുന്നു. .
ചാന്ദ്ര ദൗത്യം
മനുഷ്യരെ വഹിക്കാത്ത ദൗത്യങ്ങൾ
ഇന്ത്യൻ സ്പേസ് റിസർച്ച് ഓർഗനൈസേഷൻ 2019 ജൂലൈ 22 ന്, 2019 സെപ്റ്റംബർ 6 ന് ലാൻഡിംഗ് ഷെഡ്യൂൾ ചെയ്ത് ചന്ദ്രയാൻ-2 വിക്ഷേപിച്ചു. എന്നിരുന്നാലും ചന്ദ്രനിൽ നിന്ന് 2.1 കിലൊമീറ്റർ ഉയരത്തിൽ സോഫ്റ്റ് ലാൻഡിംഗിന് കുറച്ച് മിനിറ്റ് മുമ്പ് ലാൻഡറിന് കൺട്രോൾ റൂമുമായുള്ള ബന്ധം നഷ്ടപ്പെട്ടു.
തേഭാഗ ഭൂസമരം
പശ്ചാത്തലം
അവിഭക്തബംഗാളിൽ 1920-മുതൽക്കൊണ്ടുതന്നെ, ബംഗീയ നിഖിൽ പ്രജാസമിതി,ബംഗാൾ കൃഷക് റൈത്ത് സഭാ, സെൻട്രൽ റൈത്ത് അസോസിയേഷൻ, മാൽദാ റൈത്ത് അസോസിയേഷൻ,ദിനാജ്പൂർ പ്രജാസമിതി,രംഗാപൂർ പ്രജാസമിതി എന്നിങ്ങനെ പല കർഷകത്തൊഴിലാളി സംഘടനകളും ഉണ്ടായിരുന്നു. പിന്നീടാണ് ഓൾ ഇന്ത്യാ കൃഷക് സഭയുടെ ഭാഗമായി ബംഗാൾ പ്രൊവിൻഷ്യൽ കൃഷക് സഭ (BPKS, Bengal Provincial Krishak Sabha)രൂപം കൊണ്ടത്. പ്രക്ഷോഭം പ്രത്യക്ഷമായി ഭൂവുടമകൾക്കെതിരെയായിരുന്നെങ്കിലും പരോക്ഷമായി അന്നത്തെ ബ്രിട്ടിഷു സർക്കാറിനും എതിരായിരുന്നു. ഭാരതീയ കമ്യുണിസ്റ്റ് പാർട്ടിക്ക്  സർക്കാർ വിലക്കു കല്പിച്ചിരുന്നെങ്കിലും  ക്രമേണ  ദേശീയതലത്തിലും പ്രാദേശികതലത്തിലും ബി പി.കെ. എസ്സിന്റെ ഭാരവാഹിത്വം സി.പി.ഐ ഏറ്റെടുത്തു, സാമ്രാജ്യവാദിയായ ബ്രിട്ടീഷുരാജിനെതിരായി പ്രക്ഷോഭത്തെ പിന്തുണയ്ക്കുകയും ചെയ്തു. 1939-ൽ ബി.പി.കെ.എസ്. ലാൻഡ് റവന്യു കമ്മീഷന് തങ്ങളുടെ ആവശ്യങ്ങളുന്നയിച്ചുകൊണ്ട് ഒരു നിവേദനം സമർപ്പിച്ചു. ഇതിനെത്തുടർന്നു നിലവിൽ വന്ന 1940- ലെ ഫ്ലൗഡ് കമ്മീഷൻ ബംഗാളിൽ പുതിയ ഭൂപരിഷ്തരണങ്ങളും നിർദ്ദേശിച്ചു, പക്ഷെ അവയൊന്നും തന്നെ നടപ്പിലാക്കപ്പെട്ടില്ല. 1940-41ലെ വിളവെടുപ്പു കാലത്ത് പലയിടത്തും ചെറിയതോതിൽ പ്രക്ഷോഭങ്ങൾ പൊട്ടിപ്പുറപ്പെട്ടു. 1940-46 കാലയളവിൽ ബംഗാളിലെ കാർഷികമേഖലയിൽ ഒട്ടനേകം മാറ്റങ്ങളുണ്ടായി. രണ്ടാം ലോകമഹായുദ്ധവും അതിനെത്തുടർന്നുണ്ടായ വിലക്കയറ്റവും ദുർഭിക്ഷവും ആയിരുന്നു മുഖ്യ കാരണങ്ങൾ. 35 ലക്ഷത്തോളം പേർ ഭക്ഷ്യക്ഷാമം മൂലം മരണപ്പെട്ടതായി റിപ്പോർട്ടുണ്ട്. വർദ്ധിച്ചു വന്ന കടബാദ്ധ്യതകൾ കുടിയാന്മാരേയും കർഷകത്തൊഴിലാളികളേയും അസ്വസ്ഥരാക്കി. സമരം മൂർദ്ധന്യത്തിലെത്തിയത് 1946-47 ലാണ്. മൂവായിരത്തിലധികം കർഷകത്തൊഴിലാളികൾ അറസ്റ്റു ചെയ്യപ്പെട്ടു.
കാലാവസ്ഥാ വ്യതിയാനവും തദ്ദേശീയ ജനങ്ങളും
തദ്ദേശീയരല്ലാത്തവരുമായി താരതമ്യപ്പെടുത്തുമ്പോൾ, കാലാവസ്ഥാ വ്യതിയാനം ലോകമെമ്പാടുമുള്ള തദ്ദേശവാസികളെ എങ്ങനെ ആനുപാതികമായി ബാധിക്കുന്നുവെന്ന് കാലാവസ്ഥാ വ്യതിയാനവും തദ്ദേശീയ ജനങ്ങളും വിവരിക്കുന്നു. ആരോഗ്യം, പരിസ്ഥിതികൾ, കമ്മ്യൂണിറ്റികൾ എന്നിവയുമായി ബന്ധപ്പെട്ട് ഈ ആഘാതങ്ങൾ പ്രത്യേകിച്ചും അനുഭവപ്പെടുന്നു. കാലാവസ്ഥാ വ്യതിയാനത്തെക്കുറിച്ചുള്ള ചില തദ്ദേശീയ പണ്ഡിതർ വാദിക്കുന്നത്, ഈ ആനുപാതികമല്ലാത്ത ആഘാതങ്ങൾ കൊളോണിയലിസത്തിന്റെ നിലവിലുള്ള രൂപങ്ങളുമായി ബന്ധപ്പെട്ടിരിക്കുന്നു എന്നാണ്. ലോകമെമ്പാടുമുള്ള തദ്ദേശവാസികൾക്ക് കാലാവസ്ഥാ വ്യതിയാനവുമായി പൊരുത്തപ്പെടാനുള്ള തന്ത്രങ്ങളും പരമ്പരാഗത അറിവും ഉണ്ട്. ഈ വിജ്ഞാന സമ്പ്രദായങ്ങൾ കാലാവസ്ഥാ വ്യതിയാനവുമായി അവരുടെ സ്വന്തം സമൂഹത്തെ സ്വയം നിർണ്ണയാവകാശത്തിന്റെ പ്രകടനമായും അതുപോലെ തന്നെ തദ്ദേശീയമല്ലാത്ത സമൂഹങ്ങൾക്കും അനുയോജ്യമാക്കുന്നതിന് പ്രയോജനകരമാണ്.
തേഭാഗ ഭൂസമരം
പരിണതഫലങ്ങൾ
സ്ത്രീപുരുഷഭേദമെന്യെ ചൂഷിതവർഗം രംഗത്തിറങ്ങിയ ആദ്യത്തെ പ്രക്ഷോഭമാണിതെന്ന് പറയപ്പെടുന്നു. കർഷകത്തൊഴിലാളികളെ ഏകോപിപ്പിക്കാനും, അവർക്കിടയിൽ സ്വാധീനം സ്ഥാപിച്ചെടുക്കാനും തേഭാഗ സമരം ഇന്ത്യൻ കമ്യൂണിസ്റ്റ് പാർട്ടിക്ക് അവസരമൊരുക്കിക്കൊടുത്തു. തേഭാഗാ സമരത്തിന്റെ പശ്ചാത്തലത്തിൽ രചിക്കപ്പെട്ട സൃഷ്ടികൾ ബംഗാളി സാഹിത്യലോകത്ത് നിരവധിയാണ്. 1941-ൽ ജർമ്മനി സോവിയറ്റ് റഷ്യയെ ആക്രമിച്ചതോടെ, റഷ്യ ബ്രിട്ടനോടൊപ്പം സഖ്യകക്ഷിയിലെ അംഗമായി. ഇത് ഭാരതീയ കമ്യൂണിസ്റ്റ് പാർട്ടിയിൽ ആശയക്കുഴപ്പങ്ങളുണ്ടാക്കുകയും,പ്രക്ഷോഭത്തിന്   പാർട്ടി പിന്തുണ  നഷ്ടമാവുകയും ചെയ്തു. കോൺഗ്രസ്, മുസ്ലീം ലീഗ് പാർട്ടികളും തൊഴിലാളികളോടൊപ്പം നിൽക്കാൻ വിസമ്മതിച്ചു, കാരണം ധനാഢ്യരായ ജന്മികളിൽ പലരും ഈ പാർട്ടികളോട് കൂറു പുലർത്തുന്നവരായിരുന്നു. അങ്ങനെ പല കാരണങ്ങൾകൊണ്ടും തേഭാഗാ സമരത്തിന്റെ വീര്യം നഷ്ടപ്പെട്ടു. 1950-ൽ പശ്ചിമബംഗാൾ സർക്കാർ The Bargdars Act of 1950 (ഭേദഗതി 1956) എന്ന നിയമത്തിലൂടെ തേഭാഗാ സമരം ഉന്നയിച്ച ആവശ്യങ്ങൾക്ക് ഭാഗികമായെങ്കിലും നിയമസാധുത നൽകിയെങ്കിലും പ്രധാനപ്രശ്നങ്ങൾ പരിഹരിക്കപ്പെട്ടില്ല. തേഭാഗാ സമരത്തിൽ സജീവ പങ്കു വഹിച്ച ചാരു മജൂംദാരാണ് ഏതാണ്ട് രണ്ട് ദശാബ്ദങ്ങൾക്കു ശേഷം നക്സൽബാരി പ്രസ്ഥാനത്തിന് നേതൃത്വം നൽകിയത്. കർഷകരേയും കുടിയാന്മാരേയും ഭൂവുടമകളുടെ ചൂഷണത്തിൽ നിന്ന് മുക്തരാക്കുന്നതിനായാണ് 1978-80 കളിൽ പശ്ചിമബംഗാളിലെ ഇടതുപക്ഷ സർക്കാർ വിവാദാസ്പദമായ ഓപറേഷൻ ബർഗ  ആസൂത്രണം ചെയ്തത് ,
കാലാവസ്ഥാ വ്യതിയാനവും തദ്ദേശീയ ജനങ്ങളും
ലോകത്തിലെ ജൈവവൈവിധ്യത്തിന്റെ ഭൂരിഭാഗവും തദ്ദേശീയ പ്രദേശങ്ങളിലാണ് സ്ഥിതി ചെയ്യുന്നത്. 90+ രാജ്യങ്ങളിലായി 370 ദശലക്ഷത്തിലധികം തദ്ദേശവാസികൾ കാണപ്പെടുന്നു. ഗ്രഹത്തിന്റെ ഏകദേശം 22% ഭൂപ്രദേശങ്ങളും തദ്ദേശീയ പ്രദേശങ്ങളാണ്. തദ്ദേശീയതയും ഭൂവിനിയോഗവും എങ്ങനെ നിർവചിക്കപ്പെടുന്നു എന്നതിനെ ആശ്രയിച്ച് ഈ കണക്കിന് നേരിയ വ്യത്യാസമുണ്ട്. തങ്ങളുടെ കമ്മ്യൂണിറ്റികൾക്കുള്ളിലെ പ്രധാന വിജ്ഞാന സൂക്ഷിപ്പുകാരെന്ന നിലയിൽ തദ്ദേശവാസികൾ നിർണായക പങ്ക് വഹിക്കുന്നു. ഈ അറിവിൽ സാമൂഹിക-പാരിസ്ഥിതിക സംവിധാനങ്ങളുടെ പരിപാലനവുമായി ബന്ധപ്പെട്ടത് ഉൾപ്പെടുന്നു. പാരിസ്ഥിതിക വിഭവങ്ങളുടെ ശരിയായതും സുസ്ഥിരവുമായ മാനേജ്മെന്റിന് സംഭാവന ചെയ്യാൻ കഴിയുന്ന പ്രത്യേക അറിവുകളും പരമ്പരാഗത രീതികളും സാംസ്കാരിക ആചാരങ്ങളും തദ്ദേശീയർക്ക് ഉണ്ടെന്ന് തദ്ദേശീയ ജനതയുടെ അവകാശങ്ങളെക്കുറിച്ചുള്ള ഐക്യരാഷ്ട്ര പ്രഖ്യാപനം അംഗീകരിക്കുന്നു.
ചാന്ദ്ര ദൗത്യം
മനുഷ്യരെ വഹിക്കാത്ത ദൗത്യങ്ങൾ
സ്വകാര്യ ജാപ്പനീസ് കമ്പനിയായ ഐസ്പേപേസിന്റെ ഹകുറ്റ-R മിഷൻ 1 2023 ഏപ്രിൽ 25-ന് ചന്ദ്രനിൽ ഇറങ്ങുന്നതിൽ പരാജയപ്പെട്ടു.
കാലാവസ്ഥാ വ്യതിയാനവും തദ്ദേശീയ ജനങ്ങളും
ലോകമെമ്പാടും അവർ വസിക്കുന്ന വിശാലമായ ഭൂമിശാസ്ത്രപരമായ പ്രദേശങ്ങൾ കാരണം, അവരുടെ സംസ്കാരങ്ങളും ഉപജീവനമാർഗങ്ങളും പ്രകൃതിയെ സ്വത്തായി അല്ലെങ്കിൽ ഒരു വിഭവമെന്ന നിലയിൽ പാശ്ചാത്യ ധാരണകളെ വെല്ലുവിളിക്കുന്ന ഭൂമി അധിഷ്‌ഠിത പ്രവർത്തനങ്ങളോടും ബന്ധങ്ങളോടും ബന്ധപ്പെട്ടിരിക്കുന്നതിനാൽ കാലാവസ്ഥാ വ്യതിയാനത്തിന്റെ അനന്തരഫലങ്ങൾ തദ്ദേശവാസികൾക്ക് ഉണ്ട്. കാലാവസ്ഥാ വ്യതിയാനത്തെക്കുറിച്ചും അതിന് സാധ്യതയുള്ള പരിഹാരങ്ങളെക്കുറിച്ചും ശാസ്ത്രം അതിന്റെ ഗവേഷണത്തിൽ ഉൾപ്പെടുത്താൻ തുടങ്ങുന്ന വൈവിധ്യമാർന്ന അനുഭവങ്ങൾ തദ്ദേശീയർക്ക് ഉണ്ട്. ഈ ഉൾപ്പെടുത്തലിന്റെ ഫലമായി, പരമ്പരാഗത അറിവുകളുടെയും പരമ്പരാഗത സമ്പ്രദായങ്ങളുടെയും ആശയങ്ങൾ ശാസ്ത്ര ഗവേഷണത്തിൽ കൂടുതൽ ബഹുമാനിക്കപ്പെടുകയും പരിഗണിക്കപ്പെടുകയും ചെയ്യുന്നു.
തേഭാഗ ഭൂസമരം
അവലംബങ്ങൾ
വർഗ്ഗം:ഇന്ത്യയിലെ ബ്രിട്ടീഷ് ഭരണം വർഗ്ഗം: ഇന്ത്യയിലെ കാർഷിക സമരങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:കർഷക കലാപങ്ങൾ വർഗ്ഗം:ഇന്ത്യയിലെ ലഹളകൾ വർഗ്ഗം:കമ്മ്യൂണിസ്റ്റ് പാർട്ടി ഓഫ് ഇന്ത്യ
കാലാവസ്ഥാ വ്യതിയാനവും തദ്ദേശീയ ജനങ്ങളും
പശ്ചാത്തലം
കടലാക്രമണം, വെള്ളപ്പൊക്കം, വരൾച്ച, കൊടുങ്കാറ്റ് എന്നിവ കാരണം ലോകമെമ്പാടുമുള്ള ദശലക്ഷക്കണക്കിന് ആളുകൾക്ക് മാറിത്താമസിക്കേണ്ടിവരുമെന്ന് റിപ്പോർട്ടുകൾ കാണിക്കുന്നു. ഈ അവസ്ഥകൾ ലോകമെമ്പാടുമുള്ള ആളുകളെ ബാധിക്കുമെങ്കിലും, ആഘാതം ആനുപാതികമായി തദ്ദേശവാസികളെ ബാധിക്കും.
ചാന്ദ്ര ദൗത്യം
മനുഷ്യരെ വഹിച്ചുകൊണ്ടുള്ള ചാന്ദ്ര ദൗത്യങ്ങൾ
ലഘുചിത്രം| [[അപ്പോളോ 16 ലാൻഡിംഗിന് തൊട്ടുപിന്നാലെ ലൂണാർ മോഡ്യൂൾ ഓറിയോണിന്റെ ജാലകത്തിലൂടെയുള്ള കാഴ്ച]] മനുഷ്യരെ വഹിച്ചുകൊണ്ടു ഏതെങ്കിലും പേടകം ചന്ദ്രനിൽ ഇറങ്ങുന്നത് ക്രൂവ്ഡ് ലാൻഡിംഗ് എന്നാണ് അറിയപ്പെടുന്നത്. ആകെ പന്ത്രണ്ട് പേർ ചന്ദ്രനിൽ ഇറങ്ങിയിട്ടുണ്ട്. 1969 ജൂലൈ 20 ന് നീൽ ആംസ്ട്രോങ്ങും എഡ്വിൻ ആൽഡ്രിനും അപ്പോളോ 11 ൽ ചന്ദ്രനിലിറങ്ങിയത് ആണ് ആദ്യ വിജയകരമായ ദൗത്യം, 1972 ഡിസംബർ 14-ന് അപ്പോളോ 17 ൽ ജാക്ക് ഷ്മിറ്റ് ജിൻ സെർനർ എന്നിവർ ഇറങ്ങിയതോടെ അമേരിക്ക മനുഷ്യരെ ചന്ദ്രനിൽ എത്തിക്കുന്ന ദൗത്യങ്ങൾ അവസാനിപ്പിച്ചു. ചന്ദ്രോപരിതലത്തിൽ നിന്ന് ഇറങ്ങിയ അവസാന മനുഷ്യനായിരുന്നു സെർനാൻ.
കാലാവസ്ഥാ വ്യതിയാനവും തദ്ദേശീയ ജനങ്ങളും
പശ്ചാത്തലം
പല തദ്ദേശീയ കർഷകരും കാലാവസ്ഥയിലും പ്രകൃതിയിലും പ്രകടമായ മാറ്റങ്ങൾ അവർക്ക് പലപ്പോഴും ഈ ആശയം ശരിക്കും പരിചിതമല്ലെങ്കിലും ശ്രദ്ധിക്കുന്നു. ആയിരക്കണക്കിന് വർഷങ്ങളായി കാറ്റിന്റെ ദിശ, പൂക്കുന്ന കാലങ്ങൾ, പക്ഷികളുടെ കുടിയേറ്റം, മറ്റ് നിരീക്ഷിക്കാവുന്ന പാരിസ്ഥിതിക ഘടകങ്ങൾ എന്നിവയെ ആശ്രയിച്ച് തദ്ദേശവാസികൾ പലപ്പോഴും അവരുടെ സ്വന്തം വിള കലണ്ടറിനെ ആശ്രയിച്ചിരിക്കുന്നു. എന്നാൽ ആഗോളതാപനത്തിനു ശേഷം, പരമ്പരാഗത പ്രവചനങ്ങളിൽ ആശ്രയിക്കുന്ന കർഷകർ പ്രകൃതിയുടെ ചക്രം മാറുന്നതിന് മുന്നിൽ പ്രതിരോധമില്ലായ്മ അനുഭവിക്കുന്നു. കൂടാതെ, സാങ്കേതിക വിദ്യകളിലേക്കും ആധുനിക പ്രവചന വാർത്തകളിലേക്കും പരിമിതമായ പ്രവേശനമുള്ള കർഷകർക്ക് താപനില വ്യതിയാനങ്ങളോ പെട്ടെന്നുള്ള മഴയോ പോലുള്ള അപ്രതീക്ഷിത കാലാവസ്ഥാ വ്യതിയാനങ്ങളെ അഭിമുഖീകരിക്കാൻ കഴിയില്ല.
ചാന്ദ്ര ദൗത്യം
മനുഷ്യരെ വഹിച്ചുകൊണ്ടുള്ള ചാന്ദ്ര ദൗത്യങ്ങൾ
ചന്ദ്രനിൽ ഇറങ്ങുന്ന രണ്ടു പേരെ കൂടാതെ എല്ലാ അപ്പോളോ ചാന്ദ്ര ദൗത്യങ്ങളിലും മൂന്നാമത്തെ ക്രൂ അംഗം കൂടി ഉണ്ടായിരുന്നു, അവർ നിയന്ത്രണത്തിനായി കമാൻഡ് മൊഡ്യൂളിൽ തുടർന്നു. അവസാനത്തെ മൂന്ന് ദൗത്യങ്ങളിൽ വർധിച്ച ചലനശേഷിക്കായി, ലൂണാർ റോവിംഗ് വെഹിക്കിൾ എന്ന ഡ്രൈവബിൾ ലൂണാർ റോവർ ഉൾപ്പെടുത്തിയിരുന്നു.
ശാസ്ത്രീയ പശ്ചാത്തലം
ചന്ദ്രനിലേക്ക് പോകാൻ, ഒരു ബഹിരാകാശ പേടകം ആദ്യം ഭൂമിയുടെ ഗുരുത്വാകർഷണത്തെ ഭേദിക്കണം; നിലവിൽ, റോക്കറ്റ് മാത്രമാണ് പ്രായോഗിക മാർഗം. ബലൂണുകളും ജെറ്റുകളും പോലെയുള്ള വായുവിലൂടെ സഞ്ചരിക്കുന്ന വാഹനങ്ങളിൽ നിന്ന് വ്യത്യസ്തമായി, ഒരു റോക്കറ്റിന് അന്തരീക്ഷത്തിന് പുറത്തുള്ള ശൂന്യതയിൽ ത്വരിതഗതിയിൽ സഞ്ചരിക്കാനാകും.
കാലാവസ്ഥാ വ്യതിയാനവും തദ്ദേശീയ ജനങ്ങളും
പശ്ചാത്തലം
പല കാരണങ്ങളാൽ തദ്ദേശീയരല്ലാത്ത ജനവിഭാഗങ്ങളെ അപേക്ഷിച്ച് കാലാവസ്ഥാ വ്യതിയാനം തദ്ദേശീയരെ കൂടുതൽ സാരമായി ബാധിക്കും:
ചാന്ദ്ര ദൗത്യം
ശാസ്ത്രീയ പശ്ചാത്തലം
ചന്ദ്രനോട് അടുക്കുമ്പോൾ, ഒരു ബഹിരാകാശ പേടകത്തിൻ്റെ വേഗത ഗുരുത്വാകർഷണം കാരണം വർദ്ധിച്ചുവരും. കേടുപാടുകൾ കൂടാതെ ലാൻഡ് ചെയ്യുന്നതിന് "ഹാർഡ് ലാൻഡിംഗ്" ആഘാതത്തെ നേരിടാൻ വേഗത മണിക്കൂറിൽ 160 കിലോമീറ്റർ ആകണം, അല്ലെങ്കിൽ ഒരു "സോഫ്റ്റ് ലാൻഡിംഗിന്" (മനുഷ്യർക്കുള്ള ഒരേയൊരു ഓപ്ഷൻ) ആയി അത് നിസ്സാരമായ വേഗതയിലേക്ക് കുറയണം. 1962-ൽ ഒരു പരുക്കൻ ഭൂകമ്പമാപിനി പാക്കേജ് ഉപയോഗിച്ച് ഹാർഡ് മൂൺ ലാൻഡിംഗ് വിജയകരമായി നടത്താൻ യുഎസ് നടത്തിയ ആദ്യ മൂന്ന് ശ്രമങ്ങളും പരാജയപ്പെട്ടു. 1966-ൽ ഒരു പരുക്കൻ ക്യാമറ ഉപയോഗിച്ച് സോവിയറ്റ് ആദ്യമായി ഒരു ഹാർഡ് ലൂണാർ ലാൻഡിംഗ് എന്ന നാഴികക്കല്ല് കൈവരിച്ചു, തുടർന്ന് മാസങ്ങൾക്ക് ശേഷം യുഎസ് ആദ്യത്തെ അൺക്രൂവ്ഡ് സോഫ്റ്റ് ലാൻഡിംഗ് നടത്തി.
കാലാവസ്ഥാ വ്യതിയാനവും തദ്ദേശീയ ജനങ്ങളും
പശ്ചാത്തലം
എന്നിരുന്നാലും, പല പഠനങ്ങളും സൂചിപ്പിക്കുന്നത് ആനുപാതികമല്ലാത്ത തലങ്ങളിൽ പ്രത്യാഘാതങ്ങൾ അനുഭവപ്പെടുമ്പോൾ, കാലാവസ്ഥാ വ്യതിയാനം മൂലമുണ്ടാകുന്ന പാരിസ്ഥിതിക മാറ്റങ്ങളുടെ കാര്യത്തിൽ തദ്ദേശവാസികൾക്ക് പൊരുത്തപ്പെടാനുള്ള ശക്തമായ കഴിവുണ്ട്. കൂടാതെ തദ്ദേശവാസികൾ പൊരുത്തപ്പെടുന്ന നിരവധി സംഭവങ്ങളുണ്ട്. "ആഘാതകരമായ അധിനിവേശങ്ങളിലൂടെ" നഷ്ടപ്പെട്ട അവരുടെ സംസ്കാരങ്ങൾക്കുള്ളിലെ പരമ്പരാഗത അറിവിലാണ് അവരുടെ പൊരുത്തപ്പെടുത്തൽ. പരമ്പരാഗതമായ അറിവിന്റെ നഷ്‌ടവും തദ്ദേശവാസികൾ നേരിടുന്ന അടിച്ചമർത്തലും പരിസ്ഥിതിയുടെ മാറ്റത്തേക്കാൾ വലിയ ഭീഷണി ഉയർത്തുന്നു.[
ആഫ്രിക്ക
ആഫ്രിക്കയിലെ കാലാവസ്ഥാ വ്യതിയാനം ഭക്ഷ്യ അരക്ഷിതാവസ്ഥയിലേക്കും തദ്ദേശീയരെ കുടിയൊഴിപ്പിക്കുന്നതിലേക്കും അതുപോലെ വർധിച്ച ക്ഷാമം, വരൾച്ച, വെള്ളപ്പൊക്കം എന്നിവയിലേക്കും നയിച്ചു. ആഫ്രിക്കയിലെ ചില പ്രദേശങ്ങളിൽ, മലാവി പോലെ, കാലാവസ്ഥാ വ്യതിയാനം മണ്ണിടിച്ചിലിനും ആലിപ്പഴവർഷത്തിനും ഇടയാക്കും. ഭൂഖണ്ഡത്തിലുടനീളം ദുരന്ത നിവാരണ അടിസ്ഥാന സൗകര്യങ്ങൾ നിലവിലില്ലാത്തതോ ഗുരുതരമായ അപര്യാപ്തമായതോ ആയതിനാൽ ആഫ്രിക്കയിലെ കാലാവസ്ഥാ വ്യതിയാനത്തിന്റെ സമ്മർദ്ദം വർധിക്കുന്നു. കൂടാതെ, ആഫ്രിക്കയിലെ കാലാവസ്ഥാ വ്യതിയാനത്തിന്റെ ആഘാതം തദ്ദേശീയ ജനങ്ങളിൽ ആനുപാതികമായി വീഴുന്നില്ല. കാരണം അവർക്ക് അവരുടെ കുടിയേറ്റത്തിനും ചലനത്തിനും പരിമിതികളുണ്ട്. കുറഞ്ഞ ജൈവവൈവിധ്യത്താൽ കൂടുതൽ പ്രതികൂലമായി ബാധിക്കുന്നു. കാലാവസ്ഥാ വ്യതിയാനത്താൽ അവരുടെ കാർഷിക ഭൂമി ആനുപാതികമായി നശിപ്പിക്കപ്പെടുന്നു. മലാവിയിൽ, നീണ്ട വരൾച്ചയും അപര്യാപ്തമായ മഴയും കാരണം ഒരു യൂണിറ്റ് ഹെക്ടറിലെ വിളവിൽ കുറവുണ്ടായി.
ചാന്ദ്ര ദൗത്യം
ശാസ്ത്രീയ പശ്ചാത്തലം
അതിന്റെ ഉപരിതലത്തിൽ ഒരു ക്രാഷ് ലാൻഡിംഗിന്റെ വേഗത, സാധാരണയായി ടാർഗെറ്റ് ആയി തിരഞ്ഞെടുക്കുന്ന ചന്ദ്രന്റെ (ഏതൊരു ഗ്രഹത്തിൻ്റെയും) എസ്കേപ്പ് വെലോ സിറ്റിയുടെ 70 മുതൽ 100% വരെയാണ്. ഭൂമിയുടെ ചന്ദ്രനെ സംബന്ധിച്ചിടത്തോളം, ഈ വേഗത 2.38 കി മി / സെ ആണ്. വേഗതയിലെ മാറ്റത്തിന് (ഡെൽറ്റ-വി എന്ന് വിളിക്കുന്നു) സഹായിക്കുന്നത് സാധാരണയായി ഒരു ലാൻഡിംഗ് റോക്കറ്റാണ്, ഇത് മൊത്തത്തിലുള്ള ബഹിരാകാശ പേടകത്തിന്റെ ഭാഗമായി യഥാർത്ഥ ലോഞ്ച് വെഹിക്കിളിൽ ബഹിരാകാശത്തേക്ക് കൊണ്ടുപോകണം. 2005-ൽ ഹ്യൂജൻസ് പേടകം ടൈറ്റനിൽ നടത്തിയ സോഫ്റ്റ് മൂൺ ലാൻഡിംഗ് ആണ് ഒരു അപവാദം. ഏറ്റവും കട്ടിയുള്ള അന്തരീക്ഷമുള്ള ചന്ദ്രൻ എന്ന നിലയിൽ, തത്തുല്യ ശേഷിയുള്ള റോക്കറ്റിനേക്കാൾ ഭാരം കുറഞ്ഞ എൻട്രി ടെക്നിക്കുകൾ ഉപയോഗിച്ച് ടൈറ്റനിൽ ലാൻഡിംഗ് നടത്താം.
കാലാവസ്ഥാ വ്യതിയാനവും തദ്ദേശീയ ജനങ്ങളും
ആഫ്രിക്ക
നൈജീരിയയിൽ, നൈജീരിയയിലെ ഏറ്റവും കൂടുതൽ കാലാവസ്ഥാ ദുർബല പ്രദേശമായി നൈജർ ഡെൽറ്റ റിപ്പോർട്ട് ചെയ്യപ്പെട്ടിട്ടുണ്ട്. വെള്ളപ്പൊക്കത്തിന്റെ സംഭവങ്ങൾ വർഷം തോറും രേഖപ്പെടുത്തുന്നു. പ്രത്യേകിച്ച് നൈജർ നദിയുടെയും അതിന്റെ പോഷകനദികളുടെയും അരികിലുള്ള ജനവാസ കേന്ദ്രങ്ങളിൽ ഇത് പല പട്ടണങ്ങളെയും മുക്കിക്കളയുകയും ആളുകളെ അവരുടെ വീടുകളിൽ നിന്ന് മാറ്റിപ്പാർപ്പിക്കുകയും ചെയ്തു.
തെക്കൻ ഈജിപ്തിലും വടക്കൻ സുഡാനിലും, തദ്ദേശവാസികൾ ഇപ്പോഴും കോപ്റ്റിക് കലണ്ടർ പിന്തുടരുന്നു. ഇത് കർഷകർ ഉപയോഗിച്ചിരുന്ന പുരാതന ഫറവോനിക് കലണ്ടറാണ്. എന്നാൽ ഇക്കാലത്ത്, കാലാവസ്ഥാ വ്യതിയാനത്തിനും അത് പ്രകൃതിയെ ബാധിക്കുന്ന കഠിനമായ ആഘാതങ്ങൾക്കും മുന്നിൽ നിൽക്കാൻ കർഷകർക്ക് ബുദ്ധിമുട്ടാണ്. സാധാരണയായി, ഈ പ്രദേശങ്ങളിലെ കർഷകർ ഓഗസ്റ്റ് അവസാനത്തോടെ ഗോതമ്പ് നടും. എന്നാൽ ഈ കാലയളവിൽ പുതിയ ഉയർന്ന താപനില കാരണം, നടീൽ വൈകുകയും മുഴുവൻ വിള ചക്രത്തെയും ബാധിക്കുകയും ചെയ്യും.
ചാന്ദ്ര ദൗത്യം
ശാസ്ത്രീയ പശ്ചാത്തലം
1959-ൽ ചന്ദ്രനിൽ ആദ്യമായി ക്രാഷ് ലാൻഡിംഗ് നടത്തുന്നതിൽ സോവിയറ്റ് യൂണിയൻ വിജയിച്ചു. ചന്ദ്രോപരിതലത്തിൽ ഇടിച്ചിറങ്ങുന്ന ക്രാഷ് ലാൻഡിംഗുകൾ ഒരു ബഹിരാകാശ പേടകത്തിലെ തകരാറുകൾ കാരണം സംഭവിക്കാം, അല്ലെങ്കിൽ ഓൺബോർഡ് ലാൻഡിംഗ് റോക്കറ്റ് ഇല്ലാത്ത വാഹനങ്ങൾക്കായി അവ മനഃപൂർവ്വം ക്രമീകരിക്കാം. ചന്ദ്രോപരിതലത്തിലെ കൃത്യമായ ലൊക്കേഷനുകളിൽ വീഴ്ത്താൽ അവയുടെ ഫ്ലൈറ്റിന്റെ പാത നിയന്ത്രിച്ചുകൊണ്ട്, അത്തരം നിരവധി ക്രാഷ് ലാൻ്റിങ്ങുകൾ നടത്തിയിട്ടുണ്ട്. ഉദാഹരണത്തിന്, അപ്പോളോ പ്രോഗ്രാമിന്റെ സമയത്ത് സാറ്റേൺ V റോക്കറ്റിന്റെ S-IVB മൂന്നാം ഘട്ടവും ലൂണാർ മൊഡ്യൂളിന്റെ ഉപയോഗിച്ച അസൻ്റ് ഘട്ടവും മനഃപൂർവ്വം ചന്ദ്രനിൽ പലതവണ ഇടിച്ചിറക്കി. ചന്ദ്രന്റെ ആന്തരിക ഘടന മാപ്പ് ചെയ്യുന്നതിൽ ഇത്തരം ക്രാഷ് ലാൻ്റിങ്ങുകൾ നിർണായകമായിരുന്നു.
കാലാവസ്ഥാ വ്യതിയാനവും തദ്ദേശീയ ജനങ്ങളും
ആഫ്രിക്ക
സുഡാനീസ് ശാസ്ത്രജ്ഞനും യുഎന്നിന്റെ ഇന്റർ ഗവൺമെന്റൽ പാനൽ ഓൺ ക്ലൈമറ്റ് ചേഞ്ച് (IPCC) മുൻ ആക്ടിംഗ് ചെയർമാനുമായ ഇസ്മായിൽ എൽ ഗിസൗലിയുടെ അഭിപ്രായത്തിൽ: "20 വർഷം മുമ്പ് വരെ, ഈ കലണ്ടർ ഏതാണ്ട് തികഞ്ഞതായിരുന്നു. എന്നാൽ ഇപ്പോൾ "കാലാവസ്ഥാ വ്യതിയാനം കാരണം ഒരു വർഷം മുതൽ മറ്റൊന്ന് വരെ വ്യത്യാസമുണ്ട്."
ചാന്ദ്ര ദൗത്യം
ശാസ്ത്രീയ പശ്ചാത്തലം
ഭൂമിയിലേക്ക് തിരിച്ച് മടങ്ങാൻ, ചന്ദ്രന്റെ ഗുരുത്വാകർഷണത്തിൽ നിന്ന് ബഹിരാകാശ പേടകത്തിന് രക്ഷപ്പെടാൻ ചന്ദ്രന്റെ എസ്കേപ്പ് വെലോസിറ്റി മറികടക്കണം. ചന്ദ്രനെ വിട്ട് ബഹിരാകാശത്തേക്ക് മടങ്ങാൻ റോക്കറ്റുകൾ ഉപയോഗിക്കണം. ഭൂമിയിൽ എത്തുമ്പോൾ, തിരികെ വരുന്ന ബഹിരാകാശ പേടകത്തിന്റെ ഗതികോർജ്ജം ആഗിരണം ചെയ്യാനും സുരക്ഷിതമായ ലാൻഡിംഗിനായി അതിന്റെ വേഗത കുറയ്ക്കാനും അന്തരീക്ഷ എൻട്രി ടെക്നിക്കുകൾ ഉപയോഗിക്കുന്നു. ഈ പ്രവർത്തനങ്ങൾ ചന്ദ്രനിൽ ഇറങ്ങുന്ന ദൗത്യത്തെ വളരെയധികം സങ്കീർണ്ണമാക്കുകയും നിരവധി അധിക പരിഗണനകളിലേക്ക് നയിക്കുകയും ചെയ്യുന്നു. ഹീറ്റ് ഷീൽഡുകൾ, പാരച്യൂട്ടുകൾ എന്നിവ ഭൗമാന്തരീക്ഷ പ്രവേശനത്തിന് ഉപയോഗിക്കുന്നു.
കാലാവസ്ഥാ വ്യതിയാനവും തദ്ദേശീയ ജനങ്ങളും
ആഫ്രിക്ക
ആഫ്രിക്കൻ ഭൂഖണ്ഡത്തിനുള്ളിലെ വടക്കേ അറ്റത്തുള്ള രാജ്യങ്ങളും തെക്കേ അറ്റത്തുള്ള രാജ്യങ്ങളും ഉപ ഉഷ്ണമേഖലാ രാജ്യങ്ങളായി കണക്കാക്കപ്പെടുന്നു. കാലാവസ്ഥാ വ്യതിയാനം ഉപ ഉഷ്ണമേഖലാ പ്രദേശങ്ങൾക്ക് ഉയർത്തുന്ന ഏറ്റവും പ്രധാനപ്പെട്ട ഭീഷണികളിൽ ഒന്നാണ് വരൾച്ച. വരൾച്ച കാർഷിക മേഖലയുമായി ബന്ധപ്പെട്ട തുടർന്നുള്ള പ്രശ്‌നങ്ങളിലേക്ക് നയിക്കുന്നു. ഇത് ആ പ്രദേശങ്ങളിലെ ജനസംഖ്യയുടെ ഉപജീവനത്തെ കാര്യമായി ബാധിക്കുന്നു. ഭൂഖണ്ഡത്തിലുടനീളമുള്ള ഇടയന്മാർ തങ്ങളുടെ കന്നുകാലികൾക്ക് വ്യത്യസ്ത ജലസ്രോതസ്സുകൾ കണ്ടെത്തുന്നതിനായി നാടോടി ജീവിതശൈലി സ്വീകരിച്ചുകൊണ്ട് ഭൂമിയുടെ വരണ്ടതയെ നേരിട്ടു.